Luppakorva 2017-12-14 19:32:19 UTC #121\nEi lienee kovin suuri ylläri että DNA:n pomo haluaa luopua tuosta :D. Mutta joo, siltähän tuo taitaa näyttää. Tosin tuota lehmää voi olla aika huono lypsää pitkään. Moinen voi helposti johtaa vaikkapa ihan uuden kilpailevan verkon syntyyn kun ihmisillä tulee mitta täyteen.\nbastardo 2017-12-14 19:36:18 UTC #122\nItse aiheeseen liittyen, TLS-salauksesta on löydetty haavoittuvuus:\nNettiliikenteen yleisessä salaustekniikassa havaittiin vakava haavoittuvuus –...\nTietoturvatutkijat ovat paljastaneet vakavan haavoittuvuuden nettiliikenteen salaukseen yleisesti käytetystä tls-salausprotokollasta. Tutkijat antoivat hyökkäykselleen nimeksi Robot.\nKäytännössä tuo ei ole suuri uhka, koska sitä hyödyntääkseen pitää päästä kuuntelemaan uhrin nettiliikennettä. Päivityksiä odotellessa…\nljpp 2017-12-14 19:59:05 UTC #123\nOperaattoreiden viimeinen kosto. Niitä kyrsii isosti kun eivät ole päässeet tuottavaan sisältöpalvelumarkkinaan kiinni, vaan joutuvat tyytymään pääomaa sitovaan infran pyörittämiseen.\nErikoinen päätös. Google, Amazon, Face, Netflix jne. ovat kuitenkin amerikkalaisia menestystarinoita.\npeterra 2017-12-16 08:51:21 UTC #125\nHelsingin Sanomat – 22 Nov 17\nNyt.fi: Nykyisen internetin tärkeimpiin kuuluva periaate ollaan tuhoamassa...\nYhdysvallat purkamassa verkkoneutraliteettia\nJa näköjään täällä on oltu jo monta päivää edellä asiassa - noh - tässä nyt kuitenkin suomenkielinen artikkeli.\ntaakka 2017-12-16 10:03:40 UTC #126\nOliko rapakon takana pahojakin ongelmia ennen vuotta 2015 koska silloinhan tämä verkkoneutraliteetti astui voimaan? Itseäni kiinnostaa koska en tiedä.\nbastardo 2017-12-16 10:48:51 UTC #127\nHämmentävän vähän asiasta kirjoitettu kotimaisessa mediassa.\ntaakka 2017-12-16 11:41:12 UTC #130\nTässähän tämä neutraliteetti asia näköjään käydään läpi. Paljon melua tyhjästä. Ilmeisesti isoimmat hyötyjät ovat järjestäneet vain ison mekkalan.\nljpp 2017-12-16 12:32:04 UTC #131\nThe Verge – 6 May 14\nFive major internet service providers in the US and one in Europe have been accused of abusing their market share to interfere with the flow of the internet for end users. The accusations come from...\nVarsinkin Netflix on vääntänyt asiasta verkko-operaattoreiden kanssa.\nPakko huomauttaa, että nytkö #fakenews NBC kelpaa tietolähteeksi?\nDesperado 2017-12-18 08:42:58 UTC #132\nIlta-Sanomat – 18 Dec 17\nGooglen tutkija löysi vakavan aukon Windows 10 -käyttöjärjestelmän mukana tulevasta ohjelmasta, jonka on tarkoitus on suojata salasanoja.\niceman (【ツ】) 2017-12-18 23:17:48 UTC #133\nTämä nyt hieman sivuaa tätä aihetta. Valtioden harrastama käyttäjätietojen kalastus omiin tarkoituksiin isoista nettipalveluista, kuten mm. Facebook, Google, Apple ja Twitter on jälleen hieman lisääntynyt:\nFacebook released its latest transparency report today, which covered account data requests from the first half of 2017 and revealed a 21 percent increase in government requests for user data worldwide. Those requests rose from 64,279 in the second...\nLuppakorva 2017-12-19 01:10:35 UTC #134\nEipä tuossa mitään yllättävää ole jos asiaa tarkastelee pidemmällä tähtäimellä, valitettavasti. Money talks. Jenkeissä on melkeinpä se yksi ja ainoa operaattori joka voi sanella ehdot kuinka tahtoo. “Ai ei internetti kelpaa, no älä käytä” meininkihän siellä on ollut jo pitkään ja nyt kun saivat lobattua läpi lahjottuaan avaintekijät niin pahemmaksi vaan menee.\nDesperado 2017-12-21 17:14:47 UTC #135\nWindows-päivitysten kanssa ongelmia, tarkista oma tilanteesi\nViimeisimmässä Windows 10:lle julkaistussa kumulatiivisessa päivityspaketissa on Microsoftin mukaan kaksi bugia. Korjaus niihin on luvassa seuraavan päivityksen yhteydessä.\nbastardo 2017-12-21 17:21:42 UTC #136\nLähes jokakuukautinen uutinen nykyään. Toi Windows 10:n päivitystouhu on aivan käsittämätöntä…\niceman (【ツ】) 2018-01-03 11:40:19 UTC #137\nIntelin prosessoreissa haavoittuvuus:\nMarkkinajohtaja Intelin suorittimilla varustetut tietokoneet hidastuvat lähiaikoina prosessorin haavoittuvuuden korjaavan päivityksen myötä. Harvinaisemmilla AMD:n suorittimilla varustetut pc:t eivät kärsi.\nHaavoittuvuus on luonteeltaan sen verran paha, että se on korjattava heti. Sen tarkemmasta luonteesta ei ole annettu tietoja julkisuuteen, sillä suuret käyttöjärjestelmät odottavat vielä korjauksia. Microsoftin odotetaan päivittävän muutoksen Windowsiin aivan lähiaikoina.\nSen verran tiedetään, että haavoittuvuus päästää tietokoneen sovelluksen lukemaan käyttöjärjestelmäytimen (kernel) suojattuja muistialueita.\nPäivitys on tehtävä myös MacOS- ja Linux-käyttöjärjestelmiin, jotka toimivat Intel-prosessoreilla varustetuissa tietokoneissa. Linuxiin on jo olemassa korjauksia.\nThe Registerin mukaan korjauksen hidastava vaikutus tietokoneen suorituskykyyn olisi 5–30 prosenttia.\nEdit. Tässä vielä alkuperäinen The Registerin juttu aiheesta, mitä Iltasanomissa lainattu:\nKilo (#LevtchiFever) 2018-01-03 12:44:35 UTC #138\nOlin jostain lukevinani, ettei Linux katsoisi, käyttääkö AMD:n vai Intelin prosessoria, jolloin tehon lasku pätisi myös AMD:n prossuihin. Tällä hetkellä tilanne on auki. Tai oli auki, kun aamulla lueskelin. Oli epävarmaa, vaikuttaako tämä juurikaan kotikoneisiin vai enemmän servereihin. Siitä on mainittu tuossa Gizmodon jutussakin. IS tietenkin tykittää tuota skandaalimaisempaa lähestymistapaa, että kotikoneet kärsii, vaikka suurempi merkitys varmasti on, jos serverit kärsii.\nRixa 2018-01-03 13:32:14 UTC #139\nIntelin prosessoreissa haavoittuvuus\nIS tietenkin tykittää tuota skandaalimaisempaa lähestymistapaa\nTykitetään vähän lisää. Odotan sitä koska keltaiset pulut tarttuu tähän (ja ylipäätään lehdistö Yhdysvalloissa).\nSince Krzanich was appointed Intel CEO in May of 2013, he’ll need to have 250,000 shares by May 2018 – or about five months from now.\nKrzanich then made two more transactions: a sale of 242,830 shares and a sale of 2,913 shares, with each transaction happening at an average price of $44.555, per the filing.\nHaavoittuvuus ollut lastuissa 10 vuotta ja tyyppi päätti myydä suurimman osan osakkeistaan (oli pakotettu pitämään 250k osaketta koska on TJ) 1kk sitten eli vähän ennenkuin haavoittuvuus paljastui maailmalle.\niceman (【ツ】) 2018-01-03 16:29:32 UTC #140\nKoskee servereitä ja kotikoneita ilmeisesti, jossa Intelin prossut. Isot toimijat (Microsoft, Amazon, Google jne) pitävät huoltotaukoja tammikuussa ja ainakin Windowsin päivityksen mukana tulee paikka kotikoneille, jos oikein ymmärsin.\nTosin arvuutteluahan tuo kaikki vielä on eli todellista vakavuutta ei ole ilmeisesti paljastettu vielä.\nPs. Juuri uutisen aikaan noudin uuden Intel-prossulla varustetun koneen postista…\nDesperado 2018-01-04 08:05:09 UTC #141\nTekniikanmaailma.fi – 4 Jan 18\nKommentti: Kukaan ei todennäköisesti ole turvassa - Uusimmassa...\nVastikään julki tullut haavoittuvuus voi olla jopa niin massiivisen laaja, että tarkempia seurauksia on tällä hetkellä mahdotonta edes arvailla. Kiivasta päivittelyä on kuitenkin luvassa.\niceman (【ツ】) 2018-01-04 10:19:32 UTC #142\nIntelin virallinen tiedote bugista:\nljpp 2018-01-04 11:06:18 UTC #143\nUpCloud tiedotti juuri, että tulee aiheuttamaan huoltopäivityksen ja boottauksen meilläkin jossain kohtaa.


Vertaistuki koskee myös nuoria rauhanturvaajia\nSuomen Rauhanturvaajaliiton vertaistuen kehittäminen jatkuu vuonna 2017 alkaneella sosiaali- ja terveysministeriön kohdennetulla apurahalla. Hankkeen tavoitteena on luoda osaksi valtakunnallista järjestelmää ja viranomaisten tueksi vapaaehtoinen vertaistuen malli. Pohjana on viime vuoden lopulla päättynyt nelivuotinen Kotona ja kaukana -projekti.\nKymenlaakson Rauhanturvaajien vertaistuki-iltaan 15.8. jalkautunut Rauhanturvaajaliiton vertaistukikoordinaattori Timo Ryhänen on laventamassa toimintaa aivan kriisinhallintatehtävien alkujuurille asti.\n”Valmentautuminen mahdollisiin kriisinhallintatehtävissä tuleviin ongelmiin pitäisi aloittaa jo siinä vaiheessa, kun tehtävään lähtevä on saanut tiedon sopimuksesta. Silloin valmennukseen tulee ottaa myös tulevan rauhanturvaajan lähipiiri.”\nRyhänen hakee myös ”uuden polven” kriisinhallintaveteraaneja, 10 – 15 vuotta sitten palvelleita, vertaistukihenkilöiksi. Viimeisten vuosien rauhanturvatehtävät ovat oma lukunsa verrattuna Suezin ja Kyproksen aikoihin. Hän ymmärtää sen vaikeuden, joilla nuorempia saataisiin mukaan.\n”Avainasemassa ovat paikallisyhdistykset. Siksi olen täällä. Täällä on se tieto ja tarve ihmisistä, jotka apua saattavat tarvita ja sitä antaa. Tosiasiassahan 85-95 prosenttia rauhanturvaajista selviää operaatioista takaisin siviiliin ilman ongelmia. Tärkeää on, että ne joilla asiat eivät kotiutumisen jälkeen suju, pääsisivät avun piiriin. Hoitopolun päät ovat olemassa”, Ryhänen sanoi.\nTiedottaminen niin valtakunnan ”verkossa” kuin yhdistysten alueella on välttämätöntä. Sen uusi projekti tietää tärkeäksi ja siihen on toimia tulossa. SRTL:n jäsenlehti ja nettisivut ovat ensisijaisia tiedonlähteitä, kuin myös koko julkinen sana.\nKYMLRT:n oma kehittämiskonsultti Pertti Huhtanen tuki iltaa esittelemällä omiin kokemuksiin perustuvaa palvelusstressin tunnistamismallia. Illan isäntänä oli KYMLRT:n toinen veteraanitukihenkilöistä Sami Aho. Myös Bengt Brinkas oli paikalla ja oli myös aktiivinen keskustelija.\nVertaistuki-iltaan Kotkassa osallistui 18 KYMLRT:n jäsentä. Tilaisuuden alussa jaettiin kolme nobel-ristiä. Sen saivat Hannu Polvinen, Pekka Lappalainen ja Kari Kirssi.\nVertaistuki-iltaan Kotkassa osallistui mukavanlaisesti 18 rauhanturvaajaa. Nuoria ei ollut.\nTimo Ryhänen vetoaa paikallisyhdistyksiin vapaaehtoisessa vertaistuessa.\nPertti Huhtasella oli esittelyssä kolmiportainen stressimittari.\nKYMLRT:n puheenjohtaja Susanna Lindemark jakoi nobel-ristit kolmelle rauhanturvaajalle. Vasemmalta Hannu Polvinen, Pekka Lappalainen ja Kari Kirssi.


Tietosuojaseloste - ONEGEAR.fi\nOur website address is: http://onegear.fi.\nHuomasimme, että Suomesta ei saa niitä merkkejä ja malleja, mitä me itse halusimme. Samat laudat ja skooterit löytyivät joka paikasta, mutta ne mitä me halusimme loistivat poissaolollaan.\nHetken mietimme asiaa ja loppujen lopuksi löimme ei niin viisaat päämme yhteen ja päätimme perustaa verkkokaupan. Oli se sitten sähköpotkulauta, sähköskootteri tai tasapainoskootteri, se löytyisi meidän verkkokaupastamme.\nMeidän tavoitteemme on, että ONEGEAR.fi on Suomen paras sähköpotkulauta, sähköskootteri ja tasapainoskootteri verkkokauppa.


Valtio aikoo jatkaa pandemian piinaaman Finnairin tukemista – Ministerin mukaan päästövähennyksiä seurataan, mutta uusia vaatimuksia ei tule - Finnair - Turun Sanomat\nValtio aikoo jatkaa pandemian piinaaman Finnairin tukemista – Ministerin mukaan päästövähennyksiä seurataan, mutta uusia vaatimuksia ei tule\nFinnairilla menee huonommin kuin vielä kesällä odotettiin. Koronapandemian toinen aalto on pitänyt toiminnan tappiollisena, ja valtio rientää sen vuoksi hätiin uudemman kerran.\nYhtiö tekee tappiota ja kapasiteetista on käytössä vain kymmenesosa. Syynä ovat koronapandemia ja sen vuoksi asetetut matkustusrajoitukset.\n16.12.2020 11:40 1 kommentti\nValtioneuvosto aikoo jatkaa pandemian piinaaman lentoyhtiö Finnairin taloudellista tukemista. Uutta budjettirahaa tähän ei kuitenkaan käytetä.\nNyt valmistelussa on enintään 400 miljoonan euron rahoitusjärjestely. Osuus on käyttämättä eduskunnan keväällä myöntämästä 700 miljoonan euron määrärahasta.\nSyksy oli ennakoitua vaikeampi\nTukea perustellaan koronan toisella aallolla.\nValtioneuvoston tiedotteen mukaan lentoliikenne ei ole toipunut loppuvuonna niin hyvin kuin vielä kesällä odotettiin. Tilanne on pysynyt vaikeana pandemian ja sen hillitsemiseksi annettujen matkustusrajoitusten vuoksi.\nFinnairin kapasiteetista on käytössä vain kymmenisen prosenttia, ja toiminta on tällä hetkellä tappiollista. Kaikkiaan tappiot tulevat valtioneuvoston mukaan olemaan mittavia.\n– Valtio on sitoutunut toimimaan vastuullisena ankkuriomistajana Finnairissa. Suomen maantieteellinen sijainti on haasteellinen ja siten emme tule toimeen ilman toimivia lentoyhteyksiä, sanoo Eurooppa- ja omistajaohjausministeri Tytti Tuppurainen (sd.).\nKeväällä valtio tuki lentoyhtiötä osallistumalla sen osakeantiin ja myöntämällä yhtiön ottamalle työeläkelainalle 90 prosentin takauksen.\nNyt tuki on tarkoitus toteuttaa hybridilainana, joka vahvistaa yhtiön omaa pääomaa.\nLopullisen päätöksen rahoituksesta tekee valtioneuvoston yleisistunto. Päätös edellyttää myös Euroopan komission kilpailuviranomaisen hyväksyntää.\nTukeen ei liitetä uusia päästövähennysvaatimuksia\nSuomen valtio omistaa vajaat 56 prosenttia Finnairin osakkeista.\nValtioneuvosto on linjannut, että valtionyhtiöiden perusarvona on oltava yritys- ja yhteiskuntavastuu. Lisäksi yritysten tulee päätöksenteossaan huomioida toimintansa sosiaaliset, alueelliset ja ympäristöön kohdistuvat vaikutukset.\nKoronakriisin aikana monet EU-maat ovat tukeneet avokätisesti lentoyhtiöitä.\nSe on herättänyt vaatimuksia siitä, että tukeen tulisi kytkeä tiukat vaatimukset päästöjen vähentämisestä. Eri maissa tämä on tehty hyvin eri tavoin ja erilaisilla vaatimustasoilla.\nFinnairilta ei tulla vaatimaan tuen vastineeksi ylimääräisiä ympäristötoimia. Tuppuraisen mukaan edellytyksenä on kuitenkin se, että yhtiö vähentää päästöjään oman vastuullisuusohjelmansa mukaisesti.\nOhjelman mukaan Finnair puolittaa vuoteen 2025 mennessä nettopäästönsä, kun vertailuvuosi on 2019. Hiilineutraalius on yhtiön tavoitteena viimeistään vuonna 2045.\n– Asiaa tullaan seuraamaan sekä siitä käydään aktiivista vuoropuhelua hyvän hallintotavan mukaisesti, ministeri Tuppurainen toteaa.\nbesserwisser 17.12.2020 19:24\nLiikenteelle lisää tukiaisia\nMukava kuulla että liikennettä tuetaan näinä ankeina aikoina! Turkukin suunnittelee kantavansa kortensa kekoon ja mätkäisevänsä yksityisautoliikenteelle 10 sentin veron per kilometri ohikulkutien sisällä tapahtuvaan autoiluun. Haittapuolelle jää kivijalkaliikkeitten ja pysäköintiluolien konkurssiaallot. Muitakin hyviä kuristuskonsteja on vielä hihassa tusinan verran. Näin autoilijan pohjattomasta massista kerättyjen rahojen kanssa voidaan tukea muun maailman surkeutta koronan keskellä, valitettavasti ei liikenneinfran parantamiseen kotimaassa ei näin vähästä verosta jää mitään. Onneksi on vaalit nurkan takana!


Strömsö Klubi on yritys, joka tuottaa ja ylläpitää Strömsön saarella olevat vapaa-ajan aktiviteetit sekä ravintola ja majoituspalvelut. Strömsö klubin jäsenyys oikeuttaa käyttämään saaren palveluita sekä oleskelemaan Strömsön keskusalueella kuten uimarannalla ja allasalueella sekä kiinnittymään veneellä saaren marinaan. Strömsö klubin jäsenillä on myös etuoikeus Mövikenin yhteysvenesataman vuokrapaikkoihin.\nStrömsö Klubi vastaa saaren uima-allas alueen toiminnasta sekä sen ylläpidosta. Klubi järjestää allas-alueella myös vuotuiset kesäjuhlat sekä tapauskohtaisesti muuta ohjelmaa, kuten lasten uimakouluja, vesijumppaa jne. Saaren tulevat tenniskentät sekä golf range ja ratsastus alueet kuuluvat myös Klubin tarjoamiin vapaa-ajan aktiviteetteihin. Strömsö Klubi vastaa myös saaren ravintola-, kahvila- ja majoituspalvelujen tuottamisesta. Ainoastaan Klubin jäsenillä ja heidän vieraillaan on oikeus käyttää ko. palveluita. Strömsö Klubilaiset saavat myös kalastus oikeuden saaren vesialueille sekä kutsut Strömsössä järjestettäviin jahteihin, mikäli ovat metsästyksestä kiinnostuneita.\nStrömsö Klubin jäsenyys on perhekohtainen ja koostuu liittymismaksusta sekä vuosimaksusta. Perhejäsenyyden liittymismaksu kaudelle 2014 on 7500 euroa ja vuosimaksu 950 euroa. Hinnat tuleva nousemaan vuosittain kun lisää palveluja on saatavilla. Kun kaikki suunnitellut palvelut ovat saatavilla, tulee liittymismaksu olemaan 10.000 euroa ja vuosimaksu noin 1000 euroa. Strömsö Klubiin on saatavilla myös yritysjäsenyyksiä, jotka on hinnoiteltu yrityksen käyttötarpeen mukaan.\nStrömsö Klubin jäsenyys on avoin saarelaisten lisäksi myös muille Strömsön ystäville. Oheisesta linkistä voit täyttää Strömsö Klubin jäsenhakemuksen ja lähettää sen hyväksyttäväksi.\nStrömsö Klubi jäsenhakemus »


Ota vinkistä vaari ja tutustu maamme piilotettuihin taidehelmiin.\nRisto Suomi: Summertime. Nähtävillä Mäntän Kuvataideviikoilla. Kuva: Matti Huuhka / Kuvataideviikot\nSuomi on täynnä lähimatkailun kätkettyjä helmiä ja upeaa, hämmentävää ja koskettavaa taidetta. Kun liikut kesällä ympäri Suomen, kannattaa olla tarkkana sen suhteen, millaisia helmiä eri puolille satavuotiasta maatamme on kätkettynä.\nTässä muutama poiminta Suomen kesästä. Lista ei ole läheskään täydellinen, vaan ideana on tarjota muutamia esimerkkejä vierailemisen arvoisista mestoista.\nKerro omat piilotetut taidehelmesi kommenttikentässä!\n1. Katajainen Kansa – taidetta purkutalossa, Mäntyharju\nPurettavaksi määrätystä talosta jostain Kouvolan ja Mikkelin väliltä löytyy kaunis kokemus. Mäntyharjun keskustassa sijaitseva 3-kerroksinen kerrostalo puretaan syksyllä 2017 ja sitä ennen talo on täytetty taiteella. Veikko Halmetojan kuratoimat taiteilijat ovat saaneet kukin huoneen käyttöönsä ja tulokset ovat upeat.\nTeoksiin kuuluu maalauksia, installaatioita, videoita, piirroksia ja kankaita. Näyttely on auki 13.8. saakka päivittäin ja 19.-20.8. ja 26.-27.8. klo 12-18.\nHenkilön Juhani Rajalin (@jjrajalin) jakama julkaisu\n24. 07ta 2017 klo 7.07 PDT\n2. Taidekoti Kirpilä, Töölö, Helsinki\nKätkettyä taidetta voi löytyä muualtakin kuin maakuntien mutkien takaa. Yksi salattu taiteen koti on Töölössä löytyvä oikea koti. Taidekoti Kirpilä lääkäri Juhani Kirpilän Suomen Kulttuurirahastolle lahjoittama koti, joka esittelee herran mittavan taidekokoelman yleisölle. Nyt taidekoti tarjoilee taitelija Jenna Sutelan kuratoiman kokonaisuuden Kohtauksia pöydillä, johon kuuluu kiinnostavien suomalaisten ja kansainvälisten taiteilijoiden töitä. Edit-taidemedian mukaan Kohtauksia pöydällä on saanut innoituksensa Juhani Kirpilän ja hänen elämänkumppaninsa antiikkikauppias Karl Rosenqvistin 1980-luvulla järjestämistä Kastanjankukkajuhlista, joita vietettiin aina, kun Hesperian puiston kastanjapuut kukkivat.\nTaidekoti on avoinna keskiviikkoisin klo 14-18 ja sunnuntaisin 12-16.\nHenkilön hanne (@eilentein) jakama julkaisu\n28. 03ta 2017 klo 8.52 PDT\n3. Haihatus, Joutsa\nTaidelaitos Haihatus Nelostien varrella on yksi niistä kohteista, joista monet ajaa useasti ohi, vaikka pitäisi kääntyä. Nyt siellä tulijaa tervehtii muun muassa Pasi Mälkiän kukkulan laella mulkoilevat silmät The Hills have Eyes -teoksessa. Etelästä tulevat törmäävät Haihatuksen taiteeseen ensimmäisen kerran Joutsan huoltoaseman kohdalla, missä tien varressa pötköttelee vanhoista veneistä kyhätty haihatusmies.\nAvoinna päivittäin klo 11-18, 25. elokuuta asti.\nHills have eyes by Pasi Mälkiä #haihatus\nHenkilön Kiki Hawaiji / Suvi Solkio (@kikihawaiji) jakama julkaisu\n20. 07ta 2017 klo 5.59 PDT\n4. Parikkalan patsaspuisto, Parikkala\nYksi Suomen mystisimmistä taidekohteista löytyy läheltä itärajaa Parikkalasta. Siellä selkäpiitä karmivaa taidetta tarjoilee Veijo Rönkkösen käsialaa oleva Parikkalan patsaspuisto. Syrjäisestä sijainnistaan johtuen harvat ovat käyneet Suomen tunnetuimmassa ITE-taiteen keitaassa, vaikka monet tietävät sen olemassaolon. Puistossa tuijottelevat Rönkkösen yli 50 vuotta kestäneen taiteellisen työn tulokset 560 moni-ilmeisen ja aiheisen betonipatsaan muodossa. Vaikuttavimmillaan patsaspuisto on Joogatarhassa, missä samassa patsasryhmässä joogaa 256 sammaloitunutta ja jäkälöitynyttä patsasta.\nPatsaspuisto on aina avoinna.\nJoogatarha 30 vuotta sitten. Yoga park 30 years ago. Kuva/picture: Veijo Rönkkönen 1987. #patsaspuisto #parikkalanpatsaspuisto #veijorönkkönen #itetaide #taide #veistos #sculpturepark #sculpture #jooga #yoga #outsiderart #parikkala #finland #weird #art\nHenkilön Parikkalan Patsaspuisto (@parikkalanpatsaspuisto) jakama julkaisu\n11. 03ta 2017 klo 0.58 PST\n5. Leonardo Da Vilhun veistospuisto, Sotunki, Vantaa\nLeonardo Da Vilhu eli Risto Vilhunen on Vantaan oma taiteilijapersoona, jonka kesänäyttelyssä Sotungissa Vantaan laitamilla tänän vuoden teemana on post pop. Vilhunen on hankkinut ison määrän mallinukkeja ja niiden torsoja Kierrätyskeskuksesta ja Pelastusarmeijan kaupasta. Pop-kultuurin ikoneita esittäviä sapluunoita Vilhunen alkoi tekemään vuosi sitten.\n“Vuoden aikana tein 2300 duunia. Sillä tavalla eläkeläinen saa aikansa kulumaan”, Vilhunen sanoo Kirkko ja kaupunki -lehden videolla.\nLeonardo Da Vilhun veistospuisto löytyy osoitteesta Sepänrinne 2, Sotunki, Vantaa. Avoinna klo 14-18 heinäkuun loppuun asti.\n6. Mäntän kuvataideviikot, Mänttä-Vilppula\nMäntän kuvataideviikot eivät ole mikään pieni taidepläjäys vaan yksi Suomen kesän monipuolisimmista taiteen kodeista. Suomalaisen kesätaiteen näyttely esittelee vuosittain kesä-elokuussa maan ajankohtaisinta kuvataidetta valitun kuraattorin johdolla. Tänä vuonna kuraattorina toimii Pirjetta Brander. Mukana on installaatioita, paikallisvoimin tuotettua muraalitaidetta, lämpötilaan reagoivaa äänisaunaa, videotaidetta ja perinteisempää kuvataidetta.\nKuvataideviikot jatkuvat elokuun loppuun asti. Avoinna klo 10-18.\nTänä torstaina 20.7. Linnunpesä-Äänisaunan lempeisiin löylyihin pääsee 2 saunojaa yhden hinnalla! Jan-Erik Anderssonin & Shawn Deckerin taidesaunan kiuas on kuumana Myllyrannassa joka päivä klo 14-18. Saunapoletin hinta normaalisti on 10 €/hlö. Poletti lunastetaan Pekilolta. Ota mukaan oma pyyhe ja simmarit ja tule nauttimaan erilaisesta saunakokemuksesta!\n7. Toivakan kirkko, Toivakka\nToivakan kirkko on pysähtymisen arvoinen pieni suomalainen “tiekirkko”. Erikoisen siitä tekee Pellervo Lukumiehen kattomaalaukset, jotka tarjoilevat varsin erilaista kirkkotaidetta. Lukumiehen vuonna 1973 maalaamat kuvat ovat sarjakuvamaisia ja pop-taiteen omaisia teoksia, joissa muun muassa esitetään Jeesus pukeutuneena muovivaatteisiin.\nToivakan kirkko on ulkoa varsin perinteinen, mutta sisällä hämmästyttävät erikoiset kattomaalaukset, jotka ovat taiteilija Pellervo Lukumiehen käsialaa. The church of the previous picture is traditional from the outside, but inside there are very special ceiling paintings. #toivakankirkko #kattomaalaukset #erikoiset #taiteilija #pellervolukumies #churchoftoivakka #ceiling #ceilingpaintings #70s\nKäyttäjän @irjanne jakama julkaisu\n13. 07ta 2017 klo 0.51 PDT\nPäivitetty 27.7.2017 10:37\nSen verran korjataan, että kyllä Toivakan kirkko sijaitsee itsenäisessä TOIVAKAN kunnassa. Kiitos valinnasta joka tapauksessa!\nToivakan kirkko on upea. Ja se sijaitsee Toivakassa, ei Jyväskylässä :)\nToivakan kirkko ei sijaitse Jyväskylässä, vaan Toivakassa.\nToivakka toki lähellä Jyväskylää.\nToivakan kirkko on Haihatuksen (Joutsa) tavoin Nelostien läheisyydessä Jyväskylän eteläpuolella. Niiden välimatka on about 40 km, joten samalla reissulla kannattaa käydä kummassakin.\nKuvataiteilija Riiko Sakkinen piilotti arvokkaita taideteoksia markettien kahvihyllyihin\n#illallinen #motivaatio #superassari #superassarit #viestintä #wannado baari Bites Vallila brunssi feminismi Festarit hampurilainen hampurilaiset hampurilaisravintola hedari podcast hedaricast Helsingin parhaat burgerit helsingin parhaat hampurilaiset Helsinki ilmaiskonsertti Iris Flinkkilä kaisaniemen puisto kasvisruoka keikat keskustelu kesä lasten koulutus liikunta Melissa Mäntylä musiikki palkinto parisuhde pikaruoka podcast politiikka porno puhe Raha rakkaus ravintola ravintolat seksi sinkku suomalainen podcast taide Tallinna teknologia terassi vappu yhteiskunta


Katso liesituulettimen asennuksen hinta | Urakkamaailma\nLiesituulettimen asennus ja mitä se maksaa\nLiestituulettimen asennuksen hintahaitari on iso, sillä hintaan vaikuttavat muun muassa liesituulettimen tyyppi sekä mahdolliset sähkö- ja muutostyöt. Vanhan tuulettimen korvaus uudella maksaa yleensä noin 100-200 euroa. Läpivientien ja sähkövetojen tarve nostaa hintaa muutamilla sadoilla euroilla.\nMitä liesituulettimen asentaminen maksaa?\nLiesituulettimen asennuksen hintaan vaikuttaa liesituuletin tyyppi ja asennuksen vaikeus. Saareketuulettimen asennus saattaa olla monessa tapauksessa hieman mutkikkaampaa kuin esimerkiksi vanhan yläkaappiin asennetun tuulettimen vaihtaminen. Alla muutama oikea Urakkamaailman kautta kilpailutettu liesituulettimen asenntyö hintoineen.\nKaappiin integroidun liesituulettimen vaihto uuteen, Helsinki\nTyössä vaihdettiin Savo-merkkinen kaappiin integroitu liesituuletin uuteen. Lue lisää remontista tästä.\nHinta: 133 €\nLiesituulettimen asennus huoneilmaan palautuvaksi, Helsinki\nLiesituuletin asennettiin helsinkiläiseen omakotitaloon huoneilmaan palauttavaksi. Lue lisää remontista tästä.\nLiesituulettimen asennus (ei kytkentää hormiin, vaatii sähkötöitä)\nTähän työhön kuului myös pistorasian asennus, jotta liesituulettimelle saatiin virtaa. Lue lisää remontista tästä.\nHinta: 132 €\nLiesituulettimen asennus (saarekemallinen), Vihti\nTyössä asennettiin saarekemallinen liesituuletin keittiöremontin yhteydessä. Tuuletin asennettiiin kattoon vanhojen keittiökaappien tilalle. Lue lisää remontista tästä.\nHinta: 381 €\nKilpailuta liesituulettimen asennus\nKilpailuttaminen ei sido sinua työn tilaamiseen. Jätä remontistasi ilmoitus ilmaiseksi.\nTehokas liesituuletin parantaa sisäilman laatua\nLiesituuletin on yksi keittiön tärkeimmistä varusteista, sillä se vaikuttaa koko kodin sisäilman laatuun. Hyvän ilmanvaihdon perusperiaate on, että raikas korvausilma tulee sisään oleskelutilojen kautta ja sisäilma poistuu esimerkiksi keittiöstä ja kylpyhuoneesta, joissa ilmaan pääsee epäpuhtauksia ja kosteutta. Kun ilma kulkee puhtaammista tiloista epäpuhtaampiin, esimerkiksi ruuanlaiton käryt eivät pääse leviämään muihin huoneisiin. Avokeittiössä hyvän ilmanvaihdon järjestäminen vaikuttaa vielä erilliskeittiötä enemmän asumismukavuuteen.\nTavanomaisessa keittiössä hyvä ilmanlaatu edellyttää liesituuletinta. Uutta liesituuletinta hankkiessa ensimmäinen ja tärkein päätös koskee sen toimintaperiaatetta. Liesituulettimia on kahdenlaisia: ilmaa imeviä ja kierrättäviä. Imevä liesituuletin on liitetty ilmanvaihtokanavaan, jonka kautta sisäilmaa poistuu ulos. Ilmaa kierrättävä, aktiivihiilisuodattimella varustettu liesituuletin palauttaa puhdistamansa ilman takaisin huonetilaan. Imevät liesituulettimet ovat tehokkaampia ja poistavat käryjen lisäksi keittiössä syntyvää kosteutta, toisin kuin ilmaa kierrättävät tuulettimet.\nImevä liesituuletin on yleensä ensisijainen vaihtoehto, mikäli sellaisen saa keittiöönsä asennettua. Aina sopivaa hormia ei kuitenkaan ole tarjolla eikä teetettävissä. Esimerkiksi kerrostaloissa liesituulettimen liittäminen keskusilmanvaihtojärjestelmään on kielletty. Onneksi nykyisistä aktiivihiilisuodattimin varustetuista tuulettimista löytyy päteviä vaihtoehtoja huoneilman puhdistamiseen ruuanlaiton käryistä ja muista epäpuhtauksista. Asunto-osakeyhtiöissä liesituulettimet lasketaan osaksi taloyhtiön hallintaan kuuluvaa ilmanvaihtojärjestelmää. Liesituulettimia koskevat vaatimukset kannattaa tarkistaa isännöitsijältä ennen hankintojen tekoa.\nOminaisuuksissa on valinnanvaraa\nImevä liesituuletin voi toimia joko omalla moottorilla tai yhdistettynä pientalon ilmanvaihtojärjestelmän huippuimuriin tai kanavapuhaltimeen, jolloin laitetta kutsutaan liesikuvuksi. Perinteisissä liesituulettimissa on sisäänrakennettu moottori, jonka hurina saattaa tuntua häiritsevältä. Nykyään tarjolla on tehokkaita mutta erittäin hiljaisia vaihtoehtoja: niissä moottori asennetaan toiseen tilaan, kuten vintille, tai tuuletin voi huippuimuriin liitetty moottoriton malli.\nLiesituulettimen imuteho kertoo, kuinka monta kuutiometriä ilmaa laite imee tunnissa. Keittiön koko vaikuttaa tarvittavaan tehoon. Tyypillisen suosituksen mukaan liesituulettimen pitäisi pystyä vaihtamaan huoneen ilma vähintään 10 kertaa tunnissa. Suuntaa-antava laskukaava on siis keittiön tilavuus kerrottuna kymmenellä. Kaava ei kuitenkaan toimi, mikäli keittiönurkka tai -saareke sijaitsee isossa, avoimessa tilassa. Useimmat liesituulettimia myyvät yritykset tarjoavat asiantuntija-apua sopivan laitteen valitsemisessa.\nHuomiota kannattaa kiinnittää siihenkin, etteivät liesituulettimet ole vapaasti asennettavia. Niiden sekä lieden tyyppi määrittävät mahdollisen asennuskorkeuden. Esimerkiksi yläkaappiin integroitavan liesituulettimen asennuskorkeus lieden tasosta on yleensä 45–55 senttimetriä, kun taas saarekkeen yläpuolelle tulevan laitteen asennuskorkeus on 65–75 senttimetriä. Kattomalleille sopivat huonekorkeudet vaihtelevat yleensä kahdesta kolmeen metriin.\nLiesituulettimien valikoima on laajentunut valtavasti muutamassa vuosikymmenessä. Perinteisten mallien parhaimmisto on saanut rinnalleen sekä huomaamattomat että näyttävät mallit. Liesituulettimen voi upottaa kattoon, yläkaapin pohjaan tai työtasoon, jonka sisältä se nostetaan esiin tarvittaessa. Seinään kiinnitettävät mallit voivat olla hillittyjä tai komeita. Katosta laskeutuvat liesituulettimet sopivat hyvin esimerkiksi keittiösaarekkeen yläpuolelle. Nykyaikainen liesituuletin voi olla katseenvangitsija, kuten tyylikästä lamppuriviä muistuttava kokonaisuus tai metallinhohtoinen design-esine.\nAsennus on ammattilaisten työtä\nLiesituulettimen asennus edellyttää yleensä sähköasentajan pätevyyttä. Poikkeuksen muodostavat pistorasiaan kytkettävät mallit, jos pistoke löytyy valmiiksi sopivasta paikasta. Tällöinkin ammattilaisen käyttö on suositeltavaa. Lisäksi asennustyössä saatetaan tarvita IV-asentajaa, mikäli liesituulettimen järjestelmä vaihtuu esimerkiksi omalla moottorilla toimineesta huippuimuriin liitettäväksi.\nAsennuksen hintahaitari on leveä, sillä hintaan vaikuttavat muun muassa liesituulettimen tyyppi sekä mahdolliset sähkö- ja muutostyöt. Mikäli vanha liesituulettimen paikalle tulee samankaltainen laite, vanhan purkaminen ja uuden asentaminen kustantaa tyypillisesti noin 100 –200 euroa. Uuden läpiviennin tekeminen voi nostaa hinnan 600 euroon.\nAsennus on sitä hintavampi, mitä enemmän läpivientejä, liitäntöjä ja putkituksia on tehtävä. Tarjouspyyntöön kannattaa eritellä työkokonaisuus tarkasti: onko kyseessä liesituulettimen vaihto vai ensiasennus, kuuluuko vanhan laitteen purku urakkaan, mitkä ovat laitteiden tyypit, muuttuuko järjestelmä ja onko tiedossa sähkötöitä tai läpivientejä.\nKilpailuta remonttisi ilmaiseksi\nTurvaa remonttisi käyttämällä Urakkamaailmaa.\nliestituulettimen asennusten toteutuneisiin hintoihin,\nmiten valita oikeanlainen liesituuletin ja\nmiksi on tärkeää löytää ominaisuuksiltaan hyvä liesituuletin.\nSuihkukaapin asentamisen hinta


Kuinka rakennetaan hyvä propagandapläjäys | | Pt-media\n12.6.2018 Admin Pt-mediaIslam / Rasismi / Ruotsi / Tuhopoltot / Uncategorized10 kommenttia artikkeliin Kuinka rakennetaan hyvä propagandapläjäys\nRuotsin valtamedia on nyt muutaman viikon rummuttanut moskeijoihin kohdistuneiden iskujen olevan jo valtakunnallinen ongelma. Mediapeli huipentui eilen julkaistuun ”tutkimukseen”, jonka mukaan Ruotsissa joka viikko joku moskeija joutuu ilkityön kohteeksi.\nKerroin tutkimuksessa eillisessä artikkelissa.\nKun valtamedia lähtee rakentamaan propagandapläjäystä joskus ihmettelen, että toimivatko ne mahdollisesti jopa yhteistyössä. Niin saumattomalta tiimityöltä touhu näyttää.\nYhtenä esimerkkinä ”moskeijoihin kohdistuneista polttopulloiskuista” on käytetty helmikuun 14. päivä tehtyä tuhopolttoa Markadydin kunnassa, jossa Strömsnäsbrukin moskeija koki suuria palovahinkoja. Henkilö heitti moskeijan ikkunasta polttopullon ja se sytytti paikkoja tuleen. Moskeijassa oleskeli tekohetkellä ihmisiä. Kukaan ei kuitenkaan loukkaantunut.\nAsiasta otettiin kiinni 19-vuotias nuorukainen, joka lopulta tuomittiin viime perjantaina Växjön käräjäoikeudessa 1 vuoden ja 8 kuukauden ehdottomaan vankeuteen.\nValtamedia on kirjoitelmissaan antanut ymmärtää, että syttymies olisi ruotsalainen natsi. Ei sitä suoraan ole sanottu, mutta jokainen tavallinen ihminen saa uutisoinnista käsityksen natsirasistista.\nNyt kun tuomio tuli niin lehdet ovat kirjoittaneet kuinka ”Parikymppinen mies tuomittiin tuhopoltosta”.\nPaikallislehti Smålänningen kirjoittaa, että syyrialaisen yhdistyksen tiloihin heitetyn polttopullon takana on 20-vuotias nuorukainen, jonka poliisi onnistui ottamaan kiinni pian teon jälkeen. Aftonbladet kirjoittaa suurinpiirtein samoin; 20-vuotias tuomittiin polttopulloiskusta. Juttu tulee alunperin uutistoimisto TT:ltä, eli käytännössä suurimmat lehdet ovat julkaisseet jutun sanalleen samassa muodossa.\nMyös SVT kirjoittaa tuomitusta 20-vuotiaasta. Teon katsottiin olevan suunniteltu. Niinikään kerrotaan, että mies tuomittiin lisäksi useista vahingonteoista, jotka olivat kohdistuneet autoihin ja huumausainerikoksesta. Edelleen mainitaan 80 000 kruunun korvaukset.\nHyvä. Media siis kertoi aika avoimesti tapahtumista ja kaikki oleellinen tuli esille. Vai tuliko?\nPropaganda on taiteenlaji ja tässä tapauksessa se kaikkein oleellisin asia jätettiin mainitsematta. Media halusi antaa kuvan, että teon takana oli natsirasisti.\nYksikään media ei ole maininnut, että syyttäjä vaati vankeuden lisäksi karkoitusta, mutta johon oikeus ei lämmennyt. Ja että tekijä oli syyrian kansalainen Mahmoud Labab. Eikä hän ole edes 20-vuotias vaan tarkastiottaen 19. Syyrialainen siis teki polttopulloiskun maanmiestensä moskeijaan.\nKyseessä on sunnimuslimi, joka teki iskun shiiamoskeijaan.\nTuomiolauselma: Växjö TR B 771-18 Dom 2018-06-08\nPropagandan tekee täydelliseksi pieni ripaus sitä jotain. Se on kuin suklaaröyhelö jäätelöpallon päällä.\nRuotsin oikeusministeri Morgan Johansson on käyttänyt tapausta omassa vaalipelissään kertomalla kuinka sverigedemokraattien nousu aiheuttaa ”tällaisia ikäviä tapahtumia”. Johansson antoi ymmärtää itsekin, että teon takana oli natsirasisti.\nEikä Uppsalan yliopiston ”tutkimus” kerro sanallakaan, ei edes sivulauseessa mitään sellaista, että moskeijapalot ovat tosiasiassa, silloin kun ovat tuhotöitä, shiiojen ja sunnien keskinäisiä riitoja.\nMutta, koska mielikuva on annettu, sitä on vaikea muuttaa. Tällä hetkellä kaikissa turvapaikka-aktivistien Facebook-ryhmissä itketään lämmintä katkeraa itkua ja vannotaan kostoa rasistinatseille.\nÄlä ikinä usko mitä valtamedia kirjoitaa vaan kyseenalaista aina se. Riippumatta mitä se kertoo, suhtaudu siihen epäillen. Varsinkin jos näyttää, että ”kerrankin kerrotaan rehellisesti asioista”, sitä varmemmin jotain on jätetty kertomatta.\nVärmdön sosiaalitoimi maksoi tuhansien vuokran sotapakolaisperheelle luksustalossa\nHärskiä toimintaa. Joutaiskohan Nyqvist oikomaan ennen kuin karkaa verilöylyn puolelle? Ois vähän kiirus tai natseja on joka pylväässä.\nSillä taitaa olla kiireitä puolustaessaan oikeuttaan himoita lapsia, jos olen oikein ymmärtänyt. Yhtä hyvin olen ymmärtänyt väärin, eikä lapsia olekaan himoittu. Valtamedian säännöillä mennään ja heitellään epäilyjä ilman väitteitä, kyllä kansa osaa tulkita asiat.\nkummallista mutta totta\nNäin se menee,ei tarvi suoraan valehdella, kun vaan jättää jotaki oleellista sanomatta.\nSillä keinoin saa asian näyttämään ihan toiselta mitä se on todellisuudessa.\nTurha kuvitella, että muslimit jättävät keskinäiset sotimisensa Eurooppaan saapuessaan.\nNe tuovat mukanaan keskinäiset kähinänsä tänne ihan takuu varmasti.\nMutta selvää on,että valtamedia tässäkin tapauksessa yritti luoda väärän kuvan tapahtuneesta ja on siis selvää VALEMEDIAA.\nJatkossa ruotsalaiset julistanevat oikeudenkäyntipöytäkirjat salaisiksi, jottei unelman vastaista tietoa pääse julkisuuteen. Tietysti helpommalla pääsisi, jos ei tutkittaisi ollenkaan tällaisia sattumuksia.\nHybridisodankäyntiä kansallismielisiä vastaan. Organisoitua toimintaa alusta loppuun.\nSanomalehteen olis viel samalle sivulle hyvä laittaa jonkun nazzirassistin kuva, vaikka johonkin eri juttuunkin..tai sitten tohon uutiseen..mut alle vain pikkuteksti, että kuvan henkilö ei liity juttuun…\nTietyistä asioista kertomatta jättäminen on usein tehokkaampaa kuin kertominen tai vääristely.\nTuovat siellä korvienvälissä saman helvetin tänne, mikä on heidän kotomaassa.\nValtamedia on pahin propagandan levittäjä ja suoranainen valehtelija.On toimittelijoita jotka ovat erikoistuneet eripuran lietsontaan ja kusevat omalle kintulle iloisesti huomaamatta sitä itse.\nSuomen Turussa. Paikallinen lehti 13.6 ” Turussa parturina työskentelevä kurdimiestä uhkaa pakkopalautus. Poliittisen vainon uhri.” Mies sanoo: Iranissa turvallisuus määritellään suhteessa siihen, mihin klaaniin tai uskontokuntaan kuulut.”\nLisäksi: Ei ole lopettanut poliittista toimintaa Suomessa, vaan pyrkii edelleen vaikuttamaan Irakin politiikkaan. Hienoa vai mitä ?\nSiinä se justiinsa on. Miten voidaan kuvitella, että tämä paska jää Irakiin.\nMuistaakseni Tajukangas kertoi taannoin mitä seuraa, kun operoidaan näitä perheenyhdistämisiä. Muodostuu näitä sukukuntia tänne. Sitten taistellaan pyssyin ja puntarein, kun puolustetaan ”suvun kunniaa”. Rahdataan jengiä sairaalaan, jos ei paratiisipaikkaa ole saanut. Suljetaan sairaalan ovet, koska mahdollinen välienselvittely voi jatkua siellä. Henkilökunta on hätää kärsimässä.\nMeillä on omat tonttimme hoidettavana……. vielä. Äänestäkää nyt Ruotsissa oikein.


Näin komeasti Finlandia kajahti ilmoille Senaatintorilla – "Viesti Sibeliuksesta menee läpi sukupolvien" | Yle Uutiset | yle.fi\n8.12.2016 klo 15.06päivitetty 8.12.2016 klo 21.38\nTänään juhlistetaan Jean Sibeliuksen syntymäpäivää ja suomalaisen musiikin päivää\nSenaatintorille kokoontui satoja ihmisiä laulamaan Sibeliuksen sävellyksiä\nTempauksen järjestivät Helsingin seurakunnat jo toista kertaa\nHelsingin Senaatintorilla oli tänään sumuisen kosteasta säästä huolimatta lämmin tunnelma. Helsingin seurakunnat järjestivät laulutempauksen Jean Sibeliuksen syntymäpäivän ja suomalaisen musiikin päivän kunniaksi.\nYdinjoukon ympärille kerääntyi laulamaan ja laulua seuraamaan lopulta satoja ihmisiä. Osa ihmisistä jäi yleisöksi, mutta laulajiksikin uskaltautui usempi sata. Kaikenkaikkiaan paikan päälle löysi 500-600 henkeä.\nPop up -kuoro lauloi kolme Sibeliuksen sävellystä, viime vuoden tapaan Finlandian, jonka lisäksi En etsi valtaa loistoa ja Soi kunniaksi luojan.\nPaikalle saapuneet helsinkiläiset, Aila ja Juha Haapaniemi toivovat tapahtumasta jokavuotista perinnettä.\n– Kyllä Sibeliuksen sävellykset ovat olennainen osa meidän suomalaisten kulttuuriperintöä, ja sitä soisi jatkettavan, hymyilee Aila Haapaniemi.\n– Olen opettanut lapsillenikin, että Sibeliuksen musiikki on aivan ainutlaatuista. Tuntuukin siltä, että viesti on mennyt läpi sukupolvien. Minuun Sibeliuksen musiikki kolahtaa todella kovaa, musiikinopettajana työskentelevä Juha Haapaniemi toteaa.\nKansankuoro sai kunniakseen olla tunnetun kapellimestari Seppo Murron johdettavana. Murto kuvailee tunnelmaa Senaatintorilla lämpimäksi.\n– Kyllä se muistutti taas siitä, millainen voima musiikilla ja kuorolaululla on. Joskus kuoronjohtajana saattaa tuntea olonsa hiukan ulkopuoliseksi, mutta nyt syntyi sellainen lämmin yhteinen tunne, Murto tiivistää.\nMyös Murto toivoo, että kuorolaulusta tulisi jokavuotinen perinne Jean Sibeliuksen syntymäpäivänä.\n– Onhan se arvokas asia laulaa yhdessä, vähintäänkin kerran vuodessa. Kyllä tämä Sibeliuksen syntymäpäivä on hyvä raami tällaiselle yhteiselle tempaukselle.\nMuokattu 8.12.2016 klo 21:38. Jutussa kerrottiin alunperin, että tapahtuman järjestävät jo toista kertaa Helsingin seurakunnat. Kuitenkin ensimmäistä kertaa tapahtuman järjesti Sibeliusakatemia vuonna 2015.\nJean SibeliusKotimaakulttuurimusiikkisuomalainen klassinen musiikkilaulaminenklassisen musiikin säveltäjättaidemusiikkikuoromusiikkisäveltäminen


2 Chronicles Chapter 14 - Finnish Bible (1938)\nSitten Abia meni lepoon isiensä tykö, ja hänet haudattiin Daavidin kaupunkiin. Ja hänen poikansa Aasa tuli kuninkaaksi hänen sijaansa. Hänen aikanansa oli maassa rauha kymmenen vuotta.\nJa Aasa teki sitä, mikä oli hyvää ja oikeata Herran, hänen Jumalansa, silmissä.\nHän poisti vieraat alttarit ja uhrikukkulat, murskasi patsaat ja hakkasi maahan asera-karsikot.\nJa hän kehoitti Juudaa etsimään Herraa, heidän isiensä Jumalaa, ja noudattamaan lakia ja käskyjä.\nJa kaikista Juudan kaupungeista hän poisti uhrikukkulat ja auringonpatsaat, ja valtakunnassa oli rauha hänen aikanansa.\nJa hän rakensi varustettuja kaupunkeja Juudaan, koska maassa oli rauha eikä hänellä näinä vuosina ollut mitään sotaa; sillä Herra oli suonut hänen päästä rauhaan.\nHän sanoi Juudalle: "Linnoittakaamme nämä kaupungit, ympäröikäämme ne muureilla ja torneilla, ovilla ja salvoilla. Vielä on maa meidän vallassamme, sentähden että me olemme etsineet Herraa, meidän Jumalaamme. Me olemme etsineet häntä, ja hän on suonut meidän päästä rauhaan joka taholla." Niin he rakensivat, ja se heille onnistui.\nJa Aasalla oli sotajoukko, joka oli varustettu kilvillä ja keihäillä: Juudasta oli kolmesataa tuhatta miestä ja Benjaminista kaksisataa kahdeksankymmentä tuhatta, jotka kantoivat kilpeä ja jännittivät jousta. Kaikki nämä olivat sotaurhoja.\nMutta etiopialainen Serah lähti heitä vastaan sotajoukolla, jossa oli miehiä tuhannen tuhatta ja sotavaunuja kolmesataa; ja hän tuli Maaresaan saakka.\nJa Aasa lähti häntä vastaan, ja he asettuivat sotarintaan Sefatan laaksoon, Maaresaan.\nJa Aasa huusi Herraa, Jumalaansa, ja sanoi: "Herra, sinä yksin voit auttaa taistelussa voimallisen ja voimattoman välillä. Auta meitä, Herra, meidän Jumalamme, sillä sinuun me turvaudumme ja sinun nimessäsi me olemme tulleet tätä suurta joukkoa vastaan. Herra, sinä olet meidän Jumalamme; älä salli ihmisen päästä voitolle sinusta."\nNiin Herra antoi Aasan ja Juudan voittaa etiopialaiset, ja etiopialaiset pakenivat.\nJa Aasa ja väki, joka oli hänen kanssaan, ajoivat heitä takaa Gerariin saakka. Ja etiopialaisia kaatui niin paljon, ettei heistä jäänyt ketään henkiin, sillä Herra ja hänen sotajoukkonsa tuhosivat heidät. Ja he ottivat paljon saalista,\nvalloittivat kaikki kaupungit Gerarin ympäriltä, sillä Herran kauhu oli vallannut nämä, ja ryöstivät kaikki kaupungit, sillä niissä oli paljon ryöstettävää.\nJopa karjamajatkin he valtasivat, veivät pois saaliinaan paljon lampaita ja kameleja ja palasivat Jerusalemiin.


Suomalaistutkijan kehittämillä menetelmillä selviää, mistä materiaalit todella koostuvat: avuksi taideväärennösten tunnistamisessa - T&T\n16.8.2018 klo 16:00\nVäitöstutkija kehitti menetelmiä, joilla selviää, mistä materiaalit todella koostuvat: avuksi taideväärennösten tunnistamisessa\nTuore fysiikan alan väitöstutkimus mahdollistaa materiaalien koostumuksen entistä tarkemman mittaamisen. Uudet kehitetyt menetelmät mahdollistavat kemiallisten yhdisteiden tai alkuainejakauman mittaamisen esimerkiksi taide-esineiden aitouksien varmistamisessa tai lääketeollisuudessa.\nVäitöskirjassaan Marko Käyhkö tutki eri kemiallisten yhdisteiden röntgenspektriä ja nopea kemiallinen analyysi oli yksi tutkimuksen päätavoitteista. Käytetty menetelmä oli hiukkasherätteinen röntgen-emissio (PIXE, particle induced x-ray emission). Siinä hiukkaskiihdyttimessä tuotettu ionisuihku ohjataan tutkittavaan näytteeseen ja suihkun virittämien atomien viritystilojen purkautuessa emittoituvien röntgen-fotonien energia mitataan.\n"Alkuaineiden tunnistaminen röntgen(emissio)spektristä on ollut rutiinia jo 70-luvulta lähtien, mutta kemiallisten yhdisteiden tunnistaminen vaatii paljon tarkemmat mittalaitteet. Tätä varten meillä on käytössä moderni suprajohtava ilmaisin. Tämä ilmaisin on ainutlaatuinen siinä mielessä, että se on ensimmäinen laatuaan, jolla voi havaita sekä kemiallisia yhdisteitä että lähes koko alkuainejakauman. Vastaavia ilmaisimia on käytetty muun muassa kosmisen taustasäteilyn mittaamiseen", Käyhkö kertoo.\nKemiallisten yhdisteiden tunnistamisen lisäksi uudella laitteistolla saavutetaan merkittäviä etuja myös perinteisessä alkuaineanalyysissä. Tietyissä tapauksissa pystyttiin havaitsemaan jopa yli 500 kertaa pienempiä alkuainepitoisuuksia kuin perinteisellä puolijohdeilmaisimella tehdyllä analyysillä.\nVäitöskirjatyössä kehitetyllä menetelmällä on monia potentiaalisia sovelluksia. Entistä tarkemman tiedon saanti tutkitusta näytteestä on hyödyllistä muun muassa materiaalitutkimuksessa, puolijohdeteollisuudessa, taide-esineiden aitouksien varmistamisessa, geologiassa tai lääketeollisuudessa. Väitöstyössä tehtyä kehitystyötä ja mittauksia voidaan myös hyödyntää ioniherätteisen röntgenspektroskopian teoriaan liittyvässä perustutkimuksessa.\nFM Marko Käyhkön fysiikan väitöskirja "Transition-edge sensors for particle-induced X-ray emission" tarkistetaan 22.8.2018 Jyväskylän yliopistossa.\nSuomalaistutkija kehitti Star Trekistä tuttuja lasereita - valohiukkasen optinen sormenjälki voi paljastaa jopa ruokahuijauksia\nTampereen yliopistossa tehdyssä väitöstyössä kehitettiin lasereita, joiden avulla optinen sormenjälki saadaan mitattua aiempaa tarkemmin.


Kierrätys kunniaan – Designkolmio\nkirjoittaja Jenni Palviainen 25 kesäkuu. 2019\nValikoimaamme on saapunut Tanskalaisen Rug Solidin kauniit ja minimalistiset nahkaiset matot. Nahka jo materiaalina tuo mieleen laadun ja ajattomuuden. Rug Solidin matot ovat paitsi näitä, myös äärettömän kauniita minimalistisella tyylillään ja ne sopivatkin oikeastaan mihin huoneeseen tahansa. Mattojen materiaali saadaan muotiteollisuuden ylijäämästä ja ne kudotaan käsin Intiassa. Valikoimassa riittää värejä ja kokoja useampaan eri tilaan ja tarpeeseen.\nRug Solidin perusti Tina Steneman vuonna 2012, ajatuksena luoda designille uusia raameja käyttämällä vain kestäviä materiaaleja. Pohjalla on vahva ajatus kestävästä kehityksestä ja ajatuksesta luoda parempi huominen, askel kerrallaan.\nTänäpäivänä Rug Solid tekee yhteistyötä taitavien intialaisten käsityöläisten kanssa. Näillä käsityöläisillä on opittuna vankka taito käsikudontaan ja he valmistavat matot ammattitaidolla kestävistä materiaaleista.\nKaikilla Rug Solidin matoilla on Global Recycled Standard -sertfikaatti.\nSertifikaatti takaa, että ulkopuolinen taho varmistaa tuotantoketjun hyvät työolot ja että haitalliset ympäristö- ja kemialliset vaikutukset minimoidaan.\nTästä pääset tutustumaan vastuullisesti tuotettuihin mattoihin.


Rossin kuherruskuukausi täyttä tuskaa Ducatin kanssa – Bike\nRomuna ollut olkapää on yhä voimaton, kuumetta on pukannut päälle ja mikä huolestuttavinta, Ducatit ovat testien perusteella MotoGP-luokkaa kolme viikkoa ennen MM-kautta dominoinutta Hondaa valovuoden verran jäljessä.\n– Tilanne on paha ja olen varsin huolestunut. En niinkään Sepangin testeissä ajamastani sijoituksesta, vaan erosta kärkeen, pudottelee Rossi kypärä kallellaan.\nRossi jäi Sepangissa epävirallisen rataennätyksen lukemin 1.59,665 takoneesta Hondan Casey Stonerista peräti 1,804 sekuntia. Kuin kohtalon ivasta ja varmistuksesta Ducatin ahdingolle Rossin tallikaveri Nicky Hayden hyytyi täsmälleen samat lukemat kärjelle. Kummallakaan ei ollut asiaa kympin sakkiin.\nLisäksi ero kiireisimpään Yamaha-kuljettajaan, eli Ben Spiesiin oli sekin kahdeksan kymmenystä. Ducatin tilanne on kieltämättä tukala, sillä jäljellä on enää kaksi testipäivää ennen Qatarissa 20. maaliskuuta käynnistyvää MM-kautta.\n– Ikävä kyllä jouduin jättämään Sepangin toisen testipäivän väliin kuumeen vuoksi, mutta pystyin onneksi ajamaan päätöspäivänä lähes 60 kierrosta. Kokeilin monia asioita, mutta en saanut ongelmia ratkaistuiksi, vahvistaa Rossi.\nKylmä tosiasia on se, että Desmosedici ei istu vielä Rossin käteen.\n– Minulla on ongelmia pyörän kääntyvyyden kanssa, enkä ole riittävän nopea mutkissa. Minun pitää pudottaa liikaa vauhtia pysyäkseni haluamallani linjalla. En pysty ajamaan Desmosedicia oikealla tavalla, myöntää Rossi.


Confetti: toukokuuta 2012\nLauantaina juhlitaan kaikkia koulunsa päättäneitä ja ylioppilaat saavat painaa päähänsä himoitun valkolakin. Tuunaa tutut mokkapalat helposti juhliin sopiviksi. Tarvitset vain lyyra-muotin ja sokerimassaa. Muovinen ylioppilaslakki sopii kakkujen koristeeksi tai vaikka pöytäkoristeeksi.\nTämä mokkapalaohje on ainoinaan kantautunut vaihto-oppilaan myötä Jenkeistä Suomeen ja mitat ovat siksi kuppeina. Jos sinulla ei ole kuppimittoja, käytä pientä kahvikuppia (vetoisuus noin 1,25dl).\nYlioppilaan mokkapalat (pellillinen)\n225g sulatettua tai juoksevaa margariinia\n6rkl sulaa margariinia (ei juoksevaa)\nnoin 6rkl kylmää kahvia\nkultaspray tai -maali\nVatkaa munat ja sokeri vaahdoksi. Lisää joukkoon kaikki muut ainekset ja sekoita tasaiseksi. Kaada leivinpaperin päälle pellille, tasoita ja paista 250 asteessa noin 10-15 minuuttia. Anna pohjan jäähtyä kokonaan ennen kuorruttamista.\nValmista kuorrutus sekoittamalla ainekset keskenään paitsi kahvi. Lisää kahvia lusikka kerrallaan kunnes kuorrutteesta tulee sopivan tuntuista. Se pitäisi olla helposti levittyvää muttei juoksevaa. Levitä kuorrute levyn päälle ja tasoita se palettiveitsen avulla tasaiseksi. Kuorrute jähmettyy melko nopeasti eli jos haluat esimerkiksi nonparelleilla koristella tee se heti. Samoin kannattaa nuo sokerimassasta tehdyt lyyrat laittaa melko nopeasti kuorrutteen päälle.\nHalutessasi voit ottaa pyöreällä muotilla levystä paloja. Näin saat uutta muotoakin mokkapaloihin. Jämäkulmista voit tehdä vaikka suosittuja cakepopseja!\nErilaiset teemat piristävät juhlapöytiä ja antavat ideoita hiukan toisenlaisiin tarjoiluihin, asetteluun ja koristeisiin. Teemoja on maailma täynnä ja joskus teema voi olla vain väri, hedelmä tai vaikka eläin. Mehiläisjuhlat sopivat varsinkin kesäisiin juhliin ja ne ovat helppo toteuttaa muutamalla hauskalla idealla.\nPöytäliinoina kannattaa käyttää kertakäyttöisiä muoviliinoja, joista on helppo pyyhkiä murut ja mehut pois. Mehiläisjuhlien tunnelmaa saa pöytään leikkaamalla mustasta liinasta raitoja keltaisen liinan päälle.\nMyös yksivärisillä kattaustarvikkeilla saa helposti väriä pöytään.\nTarjoiluissa kannattaa satsata vain muutamaan teemaan sopivaan juttuun esimerkiksi kakkuun, muffineihin tai kekseihin. Keksimuotteja löytyy lähes teemaan kuin teemaan, valikoima on valtava. Myös karkeilla saa väriä tarjoiluihin ja kukkaset sekä muut pöytäkoristeet kruunaavat teeman.\nMehiläispesä-kakku syntyy joko tällä vuoalla tai pallo-vuoalla. Voit koota kakun myös kääretorttupohjista kulhon avulla.\nMehiläispesä-kakku 10-12 hlöä\n5-6 kananmunan kakkupohja pallo-vuoassa paistettuna\n2prk (a 200g) sitruunarahkaa\nValmista kakkupohja muutamaa päivää täyttöä aikaisemmin.\nTäytä kakku tarjoilua edeltävänä iltana. Vuoraa pallovuoka tuorekelmulla niin että kelmun siivut menevät vuoan yli reilusti.\nValmista täyte. Laita liivatelehdet pehmenemään kylmään veteen. Pese sitruuna ja raasta kuori. Vatkaa kerma vaahdoksi sokerien kanssa. Lisää rahka ja sekoita tasaiseksi. Kuumenna tilkka vettä kiehuvaksi ja sulata siihen puristetut liivatelehdet. Kaada liivateseos ohuena nauhana kermarahkan sekaan. Sekoita varovaisesti sekaisin. Leikkaa kakkupohja kolmeen osaan ja kokoa kakku ns. nurinpäin vuokaan. Laita siis pohjalle ensin pallon pääliosa. Kostuta, täytä ja laita keskipala. Kostuta, laita loput täytteestä ja aseta kakun pohjapala. Kostuta sitäkin hiukan ja käännä tuorekelmun siivut pohjan päälle. Laita jääkaappiin maustumaan seuraavaan päivään.\nKumoa kakku tarjoilualustalle ja poista tuorekelmu. Vatkaa kerma vaahdoksi sokerin kanssa. Värjää halutessasi keltaisella pastavärillä.\nSivele kakun yhteen reunaan kermavaahtoa tasaiseksi oviaukkoa varten. Laita kerma pursotuspussiin, jossa on reikätylla. Pursota kermaa oviaukon mallisesti. Pursota sitten tasaisesti kermaa alhaalta aloittaen nauhamaisesti ylös asti. Koristele värisokerilla ja mehiläisillä.\nmarsipaaniveitsen tai leikkuupyörän\npisaran- tai sydämen mallisen muotin\nVärjää valkoista sokerimassaa keltaiseksi pastavärin avulla.\nPyörittele siitä sitten pieniä keltaisia, soikeita palloja. Halkaisija noin 2cm\nKaulitse musta sokerimassa ohueksi levyksi ja leikkaa siitä työvälineen avulla kapeita nauhoja mehiläisen raidoiksi. Pyörittele mustasta massasta pikkuruisia palloja silmiksi.\nKaulitse valkoinen massa ohueksi levyksi ja ota siitä muotilla siivet. Ohenna siivet muotoilusienellä pallopäätyövälineen avulla. Näin siivet saavat kuperan muotonsa.\nLiimaa siivet ensimmäisen mehiläisen raidan alle. Liimaa myös toinen raita ja silmät.\n½ levyä (noin 90g) rouhittua valkosuklaata\nVatkaa pehmeä margariini ja sokeri vaahdoksi. Lisää kananmunat yksitellen sekoittaen. Lisää keskenään sekoitetut kuivat aineet, suklaarouhe sekä appelsiinimehu. Sekoita taikina tasaiseksi ja kaada voideltuun sekä jauhotettuun vuokaan. paista 180 asteessa noin 35-40 minuuttia. Anna kakun jäähtyä vähintään 30 minuuttia ennen kumoamista. Koristele kokonaan jäähtynyt kahvikakku juoksevalla hunajalla sekä sokerimassamehiläisellä.\nTäältä löydät lisää tarvikkeita mehiläisjuhlien järjestämiseen...bbzzzzz!\nLähettänyt Confetti klo 21.41 2 kommenttia:\nTunnisteet: Kahvikakut, Koristeet, Teemajuhlat, Täytekakkujen koristeluideat, Täytekakut\nRuusuiset mangopopsit 10-12 kpl\n1 paketti Marie-keksejä\n3rkl mango tuorejuustoa\n2tl mangososetta (Piltti)\nn.150g vanilja Simply meltiä\npieniä sokerimassa ruusuja ja lehtiä\nMurskaa marie-keksit hienoksi muruksi ja sekoita siihen mangosose sekä tuorejuusto. Pyörittele massasta palloja. Sulata muutama nappi simply meltsejä ja kasta tikkaritikun pää sulaan massaan ennenkuin työnnät sen keksipalloon. Tämä varmistaa tikun pysymisen pallossa tukevasti kiinni. Laita popsit jääkaappiin 30-60 minuutiksi kovettumaan ennen kuorrutusta.\nSulata loput simply meltsit ja kasta keksipallot yksitellen sulaan massaan. Koristele heti pienillä sokerimassasta tehdyillä nauharuusuilla ja lehdillä. Lehtien tekoon voit käyttää esimerkiksi tätä muottia. Anna popsien jähmettyä jääkaapissa ainakin 1-2 tunnin verran ennen tarjoilua.\nLähettänyt Confetti klo 21.30 1 kommentti:\nTunnisteet: Kesäherkut, Popsit\nSuloinen leppäkerttu-kakku sopii niin syntymäpäiväjuhliin kuin kesäisiin valmistujaisiinkin. Kakun koristeet syntyvät sokerimassasta helposti muutamien muottien avulla.\n4 kananmunan kakkupohja (vuoan halkaisija 24cm)\n2 kananmunan kakkupohja (3d-pallovuoan puolikas)\n750g vihreää sokerimassaa\nn.150g mustaa sokerimassaa\n100g valkoista sokerimassaa\nValmista kakkupohjat muutamaa päivää täyttöä aikaisemmin.\nTäytä kakku tarjoilua edeltävänä päivänä. Sulata pakastemansikat ja survo ne haarukalla. Vatkaa kermaa vaahdoksi, lisää jugurtti, mansikkasurvos ja sokerit. Laita liivatelehdet kylmään veteen hetkeksi pehmenemään. Kiehauta tilkka vettä ja sulata siihen puristetut liivatelehdet. Kaada liivateseos kermavaahtoseokseen ja sekoita tasaiseksi.\nLeikkaa kakkupohjat kolmeen osaan. Vuoraa vuoat tuorekelmulla ja kokoa kakut niihin nurinpäin eli laita ensimmäisenä pintapala vuoan pohjalle. Kostuta, täytä, laita keskipala, kostuta, täytä ja viimeiseksi laita pohjapala. Kostuta kevyesti sekin ja käännä tuorekelmun siivut kakun päälle. Laita jääkaappiin maustumaan seuraavaan päivään.\nKumoa kakut ja poista tuorekelmut. Vatkaa vispikerma vaahdoksi sokerin kanssa. Sivele kermavaahtoa kakkupohjien pintaan. Näin saat sokerimassalle tartuntapinnan ja kakun pinnasta tulee tasainen.\nKuorruta molemmat kakut massalla erikseen. Nosta punainen leppäkerttukakku isomman kakun päälle ja tee sitten viimeiset koristeet.\nLeppäkertun pilkut ja silmät on tehty näillä muoteilla. Lehdet puolestaan näillä ja kukat tällä muotilla.\nLeppäkerttu-teemaiset synttärit järjestyvät upeasti näillä tuotteilla.\nKesä on virallisesti näiden lämpimien päivien ansiosta alkanut. Auringon lämpö on herättänyt niin erilaiset ötökät kuin kasvitkin. Mustikkasato metsissä kasvaa ja kehittyy eikä aikaakaan kun saadaan ensimmäiset kotimaiset metsämustikat suihin laittaa. Ennen sitä täytyy tyytyä pensasmustikoihin, joiden maku ei kyllä vedä vertoja metsämustikoille. Leivontaan ne sen sijaan sopivat erittäin hyvin.\n1 prk Valion mustikkajogurttia\n2dl vispi kermaa\nSekoita kaikki ainekset ja jaa paperisiin muffinivuokiin. Paista 180 asteessa noin 12-14 minuuttia. Anna muffinien jäähtyä. Vatkaa kerma vaahdoksi sokerin kanssa. Pursota jäähtyneiden muffinien päälle ja koristele mustikoilla.\nLähettänyt Confetti klo 21.37 Ei kommentteja:\nTein jokunen aika sitten erittäin herkullista rocky road-suklaata ja siitä lähti sitten tämä idea liikkeelle. Nämä muffinit ovat ihania!\n(2rkl Baileys likööriä)\nLähettänyt Confetti klo 20.00 1 kommentti:\nTunnisteet: Kesäherkut, Muffinit, Syksyn leivonta\nMehevä banaanikakku voi toimia kahvipöydässä myös mansikoiden tarjoiluastiana. Herkut sopivat hyvin yhteen.\nsimply melt mansikkasuklaata\nVatkaa pehmeä margariini ja sokeri vaahdoksi. Lisää yksitellen kananmunat voimakkaasti vatkaten. Sekoita kuivat aineet keskenään ja lisää taikinaan. Lisää myös banaanimurska, -jugurtti ja maito. Sekoita taikina tasaiseksi ja kaada voideltuun sekä jauhotettuun sydänvuokaan. Paista 180 asteessa noin 45 minuuttia. Anna kakun jäähtyä vuoassaan vähintään 30 minuuttia ennen kumoamista.\nKoristele kokonaan jäähtynyt kakku mansikanmakuisella suklaalla ja mansikoilla.\nLähettänyt Confetti klo 3.00 Ei kommentteja:\nTunnisteet: Juhannus, Kahvikakut, Kesäherkut, Kevään juhlat\nEnää ei ole kuin muutama viikko kouluja jäljellä ja taas on sitten yksi lukuvuosi takana. Kevään valmistujaiset leivontoineen siis lähestyvät ja juhlapäydän herkkuja pitäisi alkaa jo suunnittelemaan.\nHerkulliset valmistujaismuffinit ylioppilaalle syntyvät mehevästä omenamuffinitaikinasta ja lyyra-koristeesta.\nYlioppilaan muffinit 12kpl\n1prk omenakaneli rahkaa\nSekoita kananmunat ja sokeri lastalla sekaisin. Lisää muut ainekset, sekoita tasaiseksi ja jaa paperisiin vuokiin. Paista 180 asteessa noin 12-14 minuuttia. Anna muffinien jäähtyä ennen koristelua.\nVatkaa kerma vaahdoksi sokerin kanssa ja pursota se täysin jäähtyneen muffinin päälle. Koristele sokerimassasta valmistetuilla lyyrilla. Lyyrat on tehty valkoisesta massasta ja värjätty sen jälkeen kultasprayllä.\nVinkki! Lyyrat voit valmistaa jo muutamia viikkoja aikaisemmin. Säilytä ne huoneenlämmössä, pölyltä suojattuna. Ilmatiiviisti niitä ei tarvitse säilyttää.\nLähettänyt Confetti klo 3.30 Ei kommentteja:\nTunnisteet: Kevään juhlat, Muffinit, Ylioppilasjuhlat\nPähkinäiset popsit 10-12kpl\nn.2rkl pähkinäsuklaalevitettä (Nutella)\nSimply melt maitosuklaata\nRouhi keksit hienoksi muruksi. Lisää pähkinäsuklaalevite ja tee massasta tasaista. Pyörittele massasta pallot ja laita noin 30 minuutiksi jääkaappiin. Sulata pieni määrä simply melt nappeja tikkaritikkujen kiinnitystä varten. Ota jähmettyneet pallot jääkaapista, aseta tikkaritikut niihin ja laita takaisin jääkaappiin noin tunniksi. Sulata loput simply melts napit ja kasta popsipallot suklaaseen, koristele saman tien pähkinärouheella. Säilytä jääkaapissa.\nTunnisteet: Kevään juhlat, Popsit, Syksyn leivonta\nAina on totuttu kuorruttamaan ja koristelemaan makeat muffinit, mutta onnistuu suolaistenkin muffinien koristelu. Näiden kinkkumuffineiden taikinassa on ripaus välimerellisiä makuja ja pinnalla auringon kypsyttämien tomaattien makua.\nToscanalaiset kinkkumuffinit 10kpl\nSekoita kananmunat, öljy ja maito sekaisin. Lisää keskenään sekoitetut kuivat aineet, kinkkusuikaleet sekä juustoraaste. Sekoita taikina tasaiseksi ja jaa 10:een muffinivuokaan. Paista 180 asteessa noin 15-18 minuuttia. Anna jäähtyä ennen tuorejuustolla kuorrutusta. Levitä tuorejuustoa jäähtyneen muffinin pintaan ja koristele muutamalla minitomaatin siivulla sekä basilikan lehdillä.\nHerkulliset ja pullantuoksuiset muffinit sekä syntyvät että häviävät nopeasti.\n1prk (a 200g) rahkaa\nwiltonin valmiita ruusuja\nSekoita kananmunat ja sokeri lastalla sekaisin. Lisää muut ainekset ja sekoita tasaiseksi. Jaa 12 paperiseen muffinivuokaan ja paista 180 asteessa noin 14 minuuttia. Anna jäähtyä ennen koristelua!\nVINKKI! Saat äitienpäivän aamuksi helposti kotiin pullantuoksua ilman taikinan vaivaamista, kun paistat nämä muffinit. Koristelun voi toteuttaa vaikkapa näin.\nLähettänyt Confetti klo 3.30 1 kommentti:\nTämä mehevä piirakka on helppo, nopea tekoinen ja soveltuu sekä juhlapöytään että arkeen vaikka iltapalaksi.\n1 kpl (100g) mustapekka juustoa\nSekoita kuivat aineet ja nypi ne margariinin kanssa sekaisin. Lisää vesi ja vaivaa taikina tasaiseksi. Painele taikina piirakkavuoan (halk.28cm) pohjalle sekä reunoille. Laita se jääkaappiin täytteen tekoajaksi.\nKuori, pese ja raasta porkkanat. Silpu punasipulit, kevätsipulien varret sekä valkosipuli. Kuullota sipulit öljyssä ja lisää porkkanaraaste. Anna kasvisten hiukan pehmentyä ja lisää paloiteltu mustapekka-juusto. Mausta suolalla. Ota pannu liedeltä ja anna seoksen hiukan jäähtyä. Sekoita kananmunat ja ruokakerma. Lisää se kasvisseokseen ja kaada taikinan päälle vuokaan.\nLähettänyt Confetti klo 20.30 Ei kommentteja:\nTunnisteet: Kevään juhlat, Suolaiset piirakat, Syksyn leivonta\nLähettänyt Confetti klo 21.27 Ei kommentteja:\nMacaronsit ovat pieniä pyöreitä ja rapeita marenkileivoksia, joiden välissä voi olla erilaisia täytteitä. Nykyään tunnettu macaron-leivos on syntynyt 1900-luvun alussa Ranskassa.\nNäitä suussa sulavia suupaloja on haastellista tehdä ja reseptejäkin on useita erilaisia. Itse olen macarons-leivokset tehnyt perin yksinkertaisella ohjeella, jossa ei sokerilämpömittaria tarvita ja lopputulokseen sekä maun että ulkonäön suhteen olen olut melko tyytyväinen.\nVärjää massa halutessasi pastaväreillä.\nLähettänyt Confetti klo 21.09 3 kommenttia:


Onko tässä F1-kauden toistaiseksi pahin alisuorittaja? Tallipomo: "Ei paniikkia" - MTVuutiset.fi\nOnko tässä F1-kauden toistaiseksi pahin alisuorittaja? Tallipomo: "Ei paniikkia"\nJulkaistu 19.04.2018 19:04\nRenault-kuski Carlos Sainz on saavuttanut F1-kauden kolmesta kisasta vain kolme pistettä tallikaveri Nico Hülkenbergin 22:een verrattuna. Sainz on myös hävinnyt Hülkenbergille kauden jokaisessa aika-ajossa.\nLUE MYÖS: Renault-pomo lupaa isoa moottoripäivitystä – kisavauhti kärjen tasolle\nF1-kausi C Morella\nSainz ajaa tällä kaudella Renault'n ratissa lainalla Red Bullin sisartalli Toro Rossosta.\nVideo: C Moren F1-tiimi purkaa viime viikon Kiinan GP:n puheenaiheet Pitstop-ohjelmassa!\nRenault'n tallipäällikön Cyril Abiteboulin mukaan vielä ei ole syytä huolestua espanjalaisen kohdalla.\n- Ei paniikkia. Olen täysin luottavainen siihen, että hän jatkaa oppimista ja kehitystä sekä toivottavasti pääsee Nicon tasolle, Abiteboul sanoi motorsport.comin.\n- Hän myös kirittää Nicoa. Nico on täysin eri kuski tällä kaudella kuin vuosi sitten, Abiteboul kehuu.\nSainz pärjäsi Toro Rosso -aikoinaan hyvin nykyään Red Bullilla ajavaa Max Verstappenia vastaan. Siitä syystä Abiteboul arvostaakin Hülkenbergin suorituksia todella korkealle.\n- Kun kuljettajat vaihtavat tallia, on aina mielenkiintoista nähdä kuinka he pärjäävät uutta tallikaveria vastaan. Täten voi hieman vertailla kaikkia eri kuskeja. Jos mietitään, kuinka Carlos pärjäsi Maxia vastaan, niin se vain osoittaa kuinka hyvä kuski Nico on, Abiteboul näkee.\nHülkenberg pitää hallussaan varsin epämiellyttävää F1-ennätystä, sillä hän on eniten kisoja (138) ajanut kuljettaja ilman ainuttakaan palkintokorokesijoitusta. Tällä kaudella hän on ajanut kaksi kertaa kuudenneksi ja kerran seitsemänneksi.\nF1-kausi jatkuu viikon kuluttua Azerbaidzhanissa.


Ubi-whippet: maaliskuuta 2014\nJuoksutin tänään Ubia karvakauluksen ja pallon kanssa. Testasin miten kynnenpää kestää. Hyvin kesti. Ubi juoksee pallo suussa aina Iikan vierestä ja yrittää saada Iikkaa mukaan juoksemaan. Ubi siinä myös hyvin onnistuu. Iikka rähjäten lähtee Ubin perässä kipittämään pienillä jaloillaan sen minkä kerkeää. Iikka on nuortunut paljon Ubin seurassa. Yhdeksän vuoden ikäero ei haittaa.\nUbi on ollut meillä muutaman päivän yli puoli vuotta. Aika rientää.\nMeidän pihalta löytyy Ubille paljon syötävää\nja kyllä se sitten syökin\nJippi, aurinko on paistanut ja piha on kuivunut. Nyt voi pihalla heitellä Ubille palloa. Ja Ubihan juoksee pallon perässä ja pallo suussa ja sen jälkeen Ikka juoksee Ubin perässä - ja sitten vasta juostaankin. Pihalla on siis ollut mukavaa. Välillä huilataan ja Ubi syö kaikkea mahdollista, mitä pihalta löytyy.\nOlen käynyt Ubin kanssa myös sekä lauantaina että tänään hikilenkin. Tänään kiipeilimme kylpylän näköalapaikoille. Yhdellä näköalapaikalla oli junasta tuttu ihminen, joka kysyi "Onko tämä sen junassa kulkeneen pikkupennun äiti?" Hämmästys oli ilmeinen, kun nainen kuuli, että tämä on se samainen pikkupentu. Taitaa Ubi olla siis junamatkoista kasvanut. Itse sitä ei vaan huomaa, kun pennun kanssa jokapäivä elelee.\nUbilla oli keskiviikkona viimeinen kerta nuortenkoirien koulua ja Terhi on alkanut katselemaan jo jotain uutta tilalle. Muistaakseni ralli-toko oli yksi vaihtoehto.\nKun Ubi on ollut minun mukana työssä, niin minua on alkanut tympäsemään pennun vikinät pöydän alla. Tylsäähän sillä työssä on. Ubi oli tänään minun mukana ja olin valmistautunut ostamalla sille ison puruluun jauhettavaksi. Sitä se sitten söikin hartaasti. Melkein koko aamupäivän. Koko koira oli jossain kuivuneessa kuolassa, kun Ubi söi luuta välillä kyljellään maaten. Otin luun sitten pois ja Ubi malttoi nukkua hetken, kunnes alkoi vitisemään sängyssään. Taisi tulla vatsa kipeäksi, sillä illalla on ollut vatsa kuralla. Eli mentiin ojasta allikkoon.\nUbi on alkanut kuolaamaan muutenkin. Yksi aamu luulin jo, että minulla alkaa vanhuus vaivaamaan, kun reittä pitkin valui nestettä. Ubi pitää leukaansa aamiaisella minun reidellä ja odottaa makupalaa minkä se aina kyllä saa. Samalla se oli kuolannut minun housuni aivan märiksi.\nOltiin tänään illalla Kopparnäsissa iltalenkillä. Hieno ilta. Meri aivan tyyni ja haahkat mourusi. Allejakin oli äänessä. Nyt vielä kellot kesäaikaan, niin iltalenkit sen kun paranee.\nUbin aamupäivän homma.\nTuulesta ei ollut nyt Ubille kiusaa\nKirjoitinkohan jo aikaisemmin, että Ubi aloittaa Terhin odottamisen iltapäivisin? Minä en ole enää aikoihin pystynyt nukkumaan päiväunia töiden jälkeen, kun Ubi vaan odottaa Terhiä ja menee ikkunalle jokaisesta äänestä. Iikka säestää Ubia aina pienellä haukahduksella. Nuku nyt siinä. Tänään päästin koirat pihalle, ennen kuin Terhi tuli kotia. Taisi olla virhe. Ubi istui pihalla ja odotti. Terhin ajaessa autolla pihaan, Ubi juoksi heti portille ja nousi porttia vasten seisomaan. Kun Terhi tuli autosta, niin Ubi teki pienen niiauksen ja hyppäsi portin yli. Onneksi vasta sitten. Portin ja verkkoaidan vaihtamisesta tulee näköjään ensimmäinen kesä-"rojekti". Täytyy alkaa tutkia kuinka syvällä routa on ja miettiä kuinka korkeat esteet Ubille pitää tehdä.\nKirjoitin joskus, että Ubi ei revi herkkupaloja sisältävää tölkkiä, niin kuin cairnit. Nykyään jo repii.\nÄlypelejä Ubi pelaa omalla tavallaan. Meillä on peli, missä palikkaa siirtämällä saa makupalan pois syötäväksi. Iikka hienosti saa makupalan palikkaa siirtämällä, mutta Ubi se pitkällä kielellään siirtää makupalan syötäväksi. No sääntöjähän pelissä ei ole.\nTerhi on aina välillä valitellut, että sängyssä ei ole tilaa nukkua. Iikka yleensä nukkuu Terhin jalkopäässä. Ubi taas nukkuu meidän välissä ja yleensä Terhin peiton alla. Joskus Ubi tulee minun peiton alle, kun minä menen aikaisemmin nukkumaan. Eilen illalla Iikka oli nukkumassa minun tyynylläni, kun menin nukkumaan, mutta en raaskinut pyytää Iikka siirtymään vaan kävin Iikan viereen. Yleensä Iikka poistuu jonnekin, kun sille tulee lämmin. Viime yönä ei poistunut. Jossain välissä yötä heräsin Ubin ininään Terhin peiton alla. Avitin sitä hieman. Ubi suorastaan ryntäsi sieltä pois ja rojahti tiukasti minun vartaloa vasten. Jäin kahden koiran loukkuun. En pystynyt liikkumaan vaan olin kuin tiukassa makuupussissa. Nyt ymmärrän Terhiä.\nKäytiin tänään aamulla lenkillä Porkkalanniemessä. Tuuli kävi aika hyvin rannalle, joten jouduttiin menemään tuulensuojan puolella. Tämä siis Ubin takia, joka ei siedä tuulta. Muuten koirat olivat taas reippaita lenkillä.\nTorstaina oli reipas talvisää\nSuolainen meren tuoksu on loistavaa keväällä\nKallioilla oli liukasta\nTuulen suojan puolella oli lämmintä\nToimin eilen eläinkirurgina. Kaapissa odotti kasa pehmoeläimiä, joilta yhdeltä oli kuonossa reikä, toiselta nenä auki, kolmannelta kaulassa ammottava aukko ja neljänneltä tursusi pehmusteet keskeltä päätä. Oli pakko ottaa neulaa ja lankaa ja kursia kaverit kokoon.\nUbi on opinut tuhoamaan leluja. Mutta se toimii tyystin toisin kuin cairnimme. Terriereiden veto- ja repimisleikeissä peholelujen saumat ratkesivat, tuttu juttu. Mutta Ubi nykertää leluihin reikkiä. Jos pentu on jossakin hiljaa lelun kanssa, se ei tarkoita sitä, että kaikki olisi hyvin. Se tarkoittaa sitä, että pentu nykertää ja nykertää, kunnes se saa leluun reiän - ja sitten se yrittää imeä pehmusteita kitusiinsa. Niinpä sitä täytyy vahtia tarkasti, jos se lähtee pehmolelun kanssa jonnekin ulottomattomiin.\nUbi kyllä leikkii lelujen kanssa myös ihan normaaleja heittely-, veto- ja piiloleikkejä. Tämä nykertely tapahtuu tavallisesti silloin, kun se on käymässä nukkumaan eikä se enää jaksa riehua.\nNyt sataa lunta ja olemme lenkillä suojanneet taas Ubin tassun. Se nimittäin juoksi viikolla sen verran pihalla, että leikatun kynnen pää aukesi. Mitään suuria verivanoja kynnestä ei virrannut, mutta pidetään tassu nyt ulkona edelleen suojattuna niin kynsi paranee rauhassa.\nKeskiviikon koirakurssi meni mukavasti. Kurssilla harjoiteltiin minun mielestäni järkeviä asioista eli remmikäytäytymistä, toisten koirien ohittamista ja luoksetuloa. Kaikki oikein fiksuja harjoiteltavia, erityisesti tällaiselle Ubin-kaltaiselle maalaiskoiralle. Ja mukavasti meni. Ubi on niin ahne, että sitä on makupalojen kanssa helppo ohjata toivotuille tavoille. Nyt kun vielä oppisi vähentämään palkkausta.\nUbin arjet soljuvat jo melko totutuissa uomissa. Se käy viikolla 2-3 päivänä töissä ja on sitten kotona 2-3 päivää. Kotipäivinä se on yksin noin kuusi tuntia. Kotipäivien aamuihin on nyt kuulunut ensin hidas ja pitkä lenkki IIkan kanssa ja sen päälle reipas juoksulenkki minun kanssani. Kun pentu on ennen yksinoloa ulkoillut noin puolitoista tuntia, se on oikein hyvin malttanut jäädä kotiin. Itse asiassa se on tällä viikolla jo mennyt sänkyynsä nukkumaan ennen kuin minä olen edes aloittanut lähtövalmisteluja. Olen edelleen laittanut sille paperit yksinolojen aijaksi, mutta hyvin Ubi jaksaa pidätellä eli paperit ovat olleet ihan kuivat.\nKun Hapa on sitten tullut iltapäivällä kotiin, koirat ovat rallanneet pihalla ja sitten odotelleet minua kotiin. Illan päätteksi ollaan vielä heitetty reipas iltalenkki.\nBlue rubber shoe. Sävy sävyyn asusteet.\nViikolla Ubi hoiti myös tytäryrityksen asiakaspalvelua.\nMinnie on Ubin paras kaveri.\nTyömatkat menee jo etupenkillä :-)\nDon Quijote ja hänen uskollinen palvelijansa Sancho Panza.\ntai sitten muumilaakson Nipsu.\nUbin kynsi parani melko hyvin. Se ei vuotanut, joten tuppo poistettiin torstaina ja tossua Ubi piti ulkona lauantaihin asti. Tällä hetkellä tassussa törröttää kynnen tynkä. Saa nähdä milla vauhdilla se kasvaa.\nViikonloppuna kävimme Kotkassa ja Pyhtäällä. Ubi harjoitteli kyläreissulla pariakin uutta asiaa. Ensinnäkin se oli Iikan kanssa yksin vanhempieni luona kolmisen tuntia. Tätähän se tosin harjoitteli jo ihan pikkupentuna, kun olimme tätini hautajaisissa. Silloin pentu ennätti siunaustilaisuuden aikana tuhota äidin kävelykengät. Tällä kertaa tuhoja ei tapahtunut. Tosin rajasimme Ubin tilan vanhempien asunnon käytävään. Ubi jäi sinne aivan tyytyväisenä eikä yrittänyt millään tavoin lähteä ihmisten mukaan, kun poistuimme asunnosta.\nToinen asia, mitä Ubi viikonlopun aikana harjoitteli oli lenkkeily jonkun muun kuin meidän kanssa. Emme ottaneet Ubia mukaan sunnuntain kyläressuille vaan pyysimme isääni lenkkeilyttämään Ubia. Ja isäni, joka on superreipas kävelijä, teki työtä käskettyä. Isä ja Ubi kävelivät superpitkän lenkin. Ja hyvin meni sekin. Mainiota.\nNyt Ubi örisee Iikalle ja Hapalle olkkarissa. Taidan mennä vähän treenailemaan huomista nuoren koiran kurssia varten, niin saadaan örinä rauhoittumaan\nIikan haukotuskuvia on paljon.\nVälillä pitää ottaa juoksut. Onneksi kynnentynkä on kestänyt.\nKaikkea pitää maistaa. Kiltti lapsi.\nUbi käpertyy tuulen puuskassa.\nUbin kynttä käytiin näyttämässä eläinlääkärille. Ensin varvas puudutettiin ja karvat varpaasta ajeltiin, jotta lääkäri näki, mikä oli vialla. Koko kynttä ei kuitenkaan poistettu vaan pudutuksessa kynsi leikattiin todella lyhyeksi.\nTässä eläinlääkärin lausunto kokonaisuudessaan:\n"Kynsivalli on vahingoittunut noin kuukausi sitten ja tämän jälkeen vuotanut rasituksen yhteydessä. Vasemman etujalan varpaan kynsi on tyvestään pinnaltaan poikkeava dorsaalipuolelta ja kynsivallissa on tunnettavissa lievää aristusta ja turvotusta dorsolateraalipuolella. Ei punotusta tai eritettä.\nKynsi lyhennettin paikallispuudutuksessa, että kynsivalli saa tarpeeksi aikaa parantua ilman täyspitkän kynnen aiheuttamaa liikettä. Tassuside kunnes vuoto tyrehtyy. Suoja ulkoillessa muutaman päivän ajan. Kipulääke Rimadyl."\nPuudutus vaikuttaa vielä ja annoimme Ubille heti myös Rimadylin. Nyt koira nukkuu. Se on hyvä, sillä levossa kynsikin vuotaa varmasti vähemmän.\nUbi ei vaikuttanut toimenpiteestä kovin stressantuneelta, sillä eläinlääkärin antamat namit kelpasivat hyvin ja kotiin tultua se odotti heti ruokaa ja söi hyvillä mielin. Se kun ei ollut saanut päiväruokaa ennen eläinlääkäriin menoa, kun ei tiedetty joudutaanko koira kynnen poisto-operaatiota varten rauhottamaan.\nNyt vaan sitten toivotaan, että vuoto lakkaa ja kynsi paranee. Ubi tahtoisi jo niin kovin juoksemaan.\nUbi painoi vaa'alla 13,8 kg. Tammikuussa paino oli 13 kg samalla vaa'alla, joten painoa ei ole tullut enää samalla vauhdilla. Taitaa kasvuvauhti olla taittunut.\nPs. Ubi juhli 7 kk-synttäreitään maanantaina töiden merkeissä toimistolla.\nÄÄÄÄÄ ÄÄÄÄÄÄÄÄÄÄÄää sniif\nTämän värinen tumppu tällä kertaa\nUbi ja muut uukkoset (eli Besties U-pennut) kävivät tänään uimassa. Zombi, Pikka, Urho ja Hoyt olivat jo ennen uintia juosseet tunnin metsässä. Ubin varvasta säästeltiin ja metsälenkki jätettiin väliin, mutta uimaan päästiin mukaan. Pennuilla oli koirauimalassa mukana uittaja, joka opasti pentuja. Lisäksi uimaopetuksessa käytettiin apuna liivejä.\nUimahallilla pennut ensin huuhdeltiin, sitten puettiin liivit päälle ja sen jälkeen kukin vuorollaan pääsi kokeilemaan uittajan kanssa uimista. Ensin mentiin yksin ja sitten pareittain.\nEnsimmäinen kerta vaikutti melko raakalaismaiselta, kun uimaopettaja vaan liivien kahvasta nosti pennun veteen. Hetken hätäisen polskuttelun jälkeen kaikki kuitenkin hiffasivat miten päästään eteenpäin.\nEnsimmäisten kertojen jälkeen Ubi vaikutti innostuneelta ja jopa heilutti häntää iloisena, mutta nopeasti pentu kyllä hyytyi.\nUrho ja Pikka taas saivat juonesta todella hyvin kiinni ja viimesillä kerroilla ne menivät jo ihan innolla veteen.\nVäsyttävää homma selvästikin oli. Puolen tunnin uintivuoron jälkeen porukka oli sipissä, liivit riisuttiin ja painuttiin suihkun alle pesulle. Ja sitten kotiin. Mielenkiintoinen kokemus ja varmasti hyvää kuntoilua koirille.\nKiitokset Marille reissun järjestämisestä.\nHuomenna sitten tilataan Ubille eläinlääkäri, jotta varvasasia saataisiin järjestykseen.\nps. Oli vaikea tunnistaa koiria altaassa. Jos nimet kuvateksteissä on väärin, niin omistajat oikaiskaa.\nOhjeet kuunneltiin tarkasti\nUrho oli ensimmäinen\nsitä seurasi Pikka\nZombi hiffasi uinnin heti ja oli paras uimari\nSitten pareittain Urho ja Zombi\nPikka ja Ubi\nUrho ja Zombi\nUbi ja Pikka\nLopuksi omistajat ohjasivat pentujaan\nJuoksutin tänään Ubia karvakauluksen ja pallon ka...\nJippi, aurinko on paistanut ja piha on kuivunut. ...\nUbilla oli keskiviikkona viimeinen kerta nuortenk...\nKirjoitinkohan jo aikaisemmin, että Ubi aloittaa T...\nKirjoitin joskus, että Ubi ei revi herkkupaloja si...\nTerhi on aina välillä valitellut, että sängyssä e...\nToimin eilen eläinkirurgina. Kaapissa odotti kasa...\nNyt sataa lunta ja olemme lenkillä suojanneet taa...\nUbin kynsi parani melko hyvin. Se ei vuotanut, jo...\nUbin kynttä käytiin näyttämässä eläinlääkärille. ...\nUbi ja muut uukkoset (eli Besties U-pennut) käviv...\nOlen tänään katsellut Ubin kanssa Salpausselän ki...


Seksipositiiviset miehet -juttusarjan kolmas osa.\nMonelle meistä seksi on yhä edelleen vain yhdyntää. Varsinkin miehillä seksikäsitys jää helposti pelkän sisään-ulos-pumppaamisen tasolle. Se on kuitenkin varsin kapea näkökulma seksiin ja seksuaalisuuteen, joilla olisi niin paljon muutakin annettavaa. Näin ajattelee Perttu, jonka on vaikeaa samastua muiden miesten tapaan puhua seksistä.\nPertulle seksissä on tärkeintä molemminpuolinen nautinto, läheisyys ja läsnäolo. Hän toivoo, että kun harrastetaan seksiä, osapuolet keskittyvät siihen täysillä. Hän arvostaa myös avointa ja rehellistä puhetta seksistä. Hän on kuitenkin huomannut, etteivät hänen miespuoliset ystävänsä jaa samanlaista ajatusmaailmaa. Monelle tuntuu kuulemma olevan tärkeintä se, että pääsee panemaan, mielellään mahdollisimman monia eri naisia. Kumppanin nautinto jää usein toissijaiseksi asiaksi.\nHaastattelin Perttua Helsingin uudessa keskustakirjastossa Oodissa.\nYhdyntäkeskeisyys on Pertun mielestä ongelmallinen tapa suhtautua seksiin monesta eri syystä. Jos ensinnäkin ajatellaan vain yhdynnän olevan ”oikeaa seksiä”, sivuutetaan samalla kaikki muut seksin muodot ja pidetään niitä vähempiarvoisina. Näin ollen ajatellaan, että seksiin tulee aina sisältyä yhdyntää, ja sen onnistuminen on hyvän seksin mittari. Toisekseen yhdyntäkeskeisyys johtaa helposti siihen, että siihen aletaan kiirehtimään, eikä anneta tarpeeksi aikaa kiihottumiselle. Tämä voi johtaa siihen, että toinen osapuoli ei saa seksistä mitään irti, ja se voi olla jopa kivuliasta tai epämukavaa. Lopputuloksena toinen voi alkaa vältellä seksiä, jolloin myös Pertulle tärkeä läheisyys vähenee.\nYhdyntäkeskeisyyden mukana tulee myös peniskeskeinen ajattelu. Kun penis on seksin päätähti, sen niskaan sysätään kamalasti paineita. Sen täytyy olla tarpeeksi iso ja kova, jotta sillä voi tyydyttää naisen – tai ainakin kuvitella tyydyttävänsä. Pertun mukaan vielä tätäkin suurempi ongelma on se, että monelle miehelle seksuaalinen nautinto on sitä, että penis nauttii. Kun kaikki fokus on siinä, että päästäisiin runnomaan sitä munaa johonkin reikään, muu keho unohtuu kokonaan. Joidenkin kehonosien kohdalla jopa pelätään niistä saatavaa nautintoa, koska se tuntuu väärältä. Pertun mielestä on sääli, että vanhentuneiden käsitysten ja pelkojen annetaan seistä tiellä, kun mieltä avartamalla olisi mahdollista löytää huimasti uudenlaisia nautinnon ulottuvuuksia.\nSama ajattelu näkyy Pertun mukaan myös fantasioissa. Sukupuolesta riippumatta on varsin yleistä, että omia fantasioita saatetaan hävetä, pelätä ja pitää epänormaaleina. Perttu kehottaa kaikkia suhtautumaan fantasioihin avoimin mielin: omassa päässään jokainen saa ajatella mitä haluaa, eivätkä rajut tai epäsovinnaisilta tuntuvatkaan ajatukset tarkoita, että itsessä olisi jotain vikaa. Fantasiasta, fetissistä tai muusta mieltymyksestä voi tulla jopa pakkomielle, jos sen tukahduttaa tarpeeksi pitkään. Sama juttu, kuin jos kieltäisit itseäsi ajattelemasta vaaleanpunaista elefanttia, niin kas kummaa, kun mielessä ei pyörikään enää mitään muuta. Pertun mielestä kannattaakin ennemmin ruokkia mielikuvitustaan, kuten hän itse on tehnyt esimerkiksi kirjoittamalla. Se on johtanut siihen, että hän saattaa toisinaan huomata kiihottuvansa joistain arkisista ja melko yllättävistäkin asioista. Hänestä monipuolinen fantasiamaailma on rikkaus.\nOmien fantasioiden hyväksymisen lisäksi Perttu pitää tärkeänä myös sitä, että ihmiset suhtautuisivat sallivammin ja hyväksyvämmin myös kumppaneidensa mieltymyksiin. Yhdyntäkeskeisessä maailmassa kuitenkin käy usein niin, että siitä poikkeavia mieltymyksiä katsotaan vinoon. Pertun mielestä olisi kuitenkin tärkeää, että yritettäisiin kuunnella kumppanin toiveita ja haluja, vaikka ne poikkeaisivatkin omista. Kenenkään ei tietystikään tarvitse suostua sellaiseen seksiin mitä ei itse halua, eli jos vaikka kumppanin kumisaapasfetissi ei sytytä yhtään, ei sitä tarvitse yhdessä toteuttaa. Olennaista on, että pitää mielen avoimena eikä saman tien tuomitse.\nPerttu haluaisi kannustaa ihmisiä unohtamaan yhdyntäkeskeisyyden ja tarkastelemaan seksiä ja seksuaalisuutta mieluummin omista fantasioista ja mieltymyksistä käsin. Hän kehottaa pohtimaan ajatuksella, mitä omasta seksielämästä mahdollisesti puuttuu, ja mitä siihen haluaisi lisää. Itsestään ja seksistä voi oivaltaa vaikka mitä, kun päästää irti turhista rajoituksista ja jumiutuneista näkökulmista.\nPerttu on viisas mies. Ole kuin Perttu.\nLähettänyt Larissa Aleksandra klo 12.55


Jäsenlehti 2/ - PDF Ilmainen lataus\nDownload "Jäsenlehti 2/2009 2008"\n1 2008 Jäsenlehti 2/2009\n2 Jäsenlehti 2/2009 Sisällys Yhteystiedot... 1 Puheenjohtajan palsta... 2 Eläinlääkärin palsta: Hampaista... 3 Mätsärijuttu... 6 Match ja Spitz Show Ksylitolimyrkytys... 8 Mitteliformulat vauhdissa... 9 Yhteystiedot Suomen saksanpystykorvaharrastajat SAPY ry Hallitus Eija Tuominen, puheenjohtaja Ari Kaunisto, varapuheenjohtaja Paula Matikainen, sihteeri Tarja Nieminen, rahastonhoitaja Minna Tossavainen, jäsensihteeri Jenita Tuominen, jäsen Susanna Nevalainen, jäsen pentuneuvoja 2008 Eija Nurminen, jäsen Kosti Solonen, varajäsen Kannen kuva: SAPY ry:n Match Show 19.4., Tero Jankkila Asustaako luonasi seuraava kansikuvakoira?! Lähetä isokokoinen, hyvälaatuinen kuva sekä koiran tiedot osoitteeseen Jukka Korhonen, varajäsen Webmaster Paula Similä Jäsenlehden toimitus Kirsi Jankkila 1\n3 Puheenjohtajan palsta Hyvää kevättä kaikille lukijoille! Näin keväisin näyttelykärpänen puree useita, ja näyttelykausihan on kiivaimmillaan kesällä, joten onnea kehiin kaikille. Näyttelyistä puheenollen Sapyn järjestämä mätsäri Hämeenlinnassa City Marketin parkkipaikalla osoittautui erittäin menestykselliseksi. Väkeä tulvi paikalle huomattavasti enemmän kuin odotimme, makkaraa piti läheiseltä huoltoasemalta lähteä hakemaan lisää, vaikka omasta mielestäni olin ostanut niitä liikaakin. Kiitokset kaikille tuomareille jotka olivat paikalla ilman eri korvausta: Tarja Nieminen, Jenita Tuominen ja Jaana Perkkala, samoin kiitos Mikko Perkkalalle makkaranpaistosta ja myynnistä. Samoin Paula Matikaiselle ja Eija Nurmiselle lahjoittamistaan palkinnoista. Kirsi Jankkilalle todella iso kiitos siitä valtavasta palkintojen määrästä minkä hän showhun järjesti. Samoin kiitokset puhvetin tytöille jotka viimasta huolimatta seisoivat paikallaan palvellen asiakkaita, miniälleni Hennalle, sekä siskoni hyvälle ystävälle Sadulle. Syksyllä on tarkoitus ottaa uusinta sama paikka. Lisänä on meillä Spitz-show, johon, kuten nimikin sanoo, saa osallistua spitzit. Siitä lisää lehden sisäsivuilla. Trimmaus ja näyttelykurssi pidettiin meillä kotona, koska väkeä oli sen verran että hyvin meillä mahduttiin koiria harjoittamaan ja munkkikahvia juomaan. Tapahtumissa on ilmoitettu että pidämme luonnetestin mutta valitettavasti se täytyy laittaa jäihin. Koska yhdistyksemme ei ole palveluskoiraliiton jäsen, ei se saa yksinään lupaa tällaista tapahtumaa järjestää. Yritän etsiä yhteistyökumppania, jos vaikka yhteisvoimin ensi vuonna onnistuisi. SSKY, joka on Mittelspitzien rotujärjestö, pitää erikoisnäyttelyn Heinolassa, kaikki mitteli-ihmiset mukaan. Kaikki toiminnasta kiinnostuneet ottakaa ihmeessä yhteyttä. Varsinkin mätsäreiden järjestämiseen ja epävirallisen erkkarin, joka pidetään ensi kesänä kesäpäivien yhteydessä Ruostejärven leirikeskuksessa, tarvitaan todella auttavia käsipareja. Hyvää kesää kaikille, toivottavasti tapahtumissa tavataan! Eija Tuominen 2\n4 Eläinlääkärin palsta: Hampaista Ell Mari Koivula, Koira-Kissaklinikka Oy, Turku HAMPAIDEN MÄÄRÄ JA PUHKEAMINEN Pikkupennulle maitohampaat alkavat puhjeta päivän iässä. Kaikki maitohampaat ovat yleensä puhjenneet 50 päivän iässä. Ylä- ja alaleukaan tulee kummallekin puolelle kolme etuhammasta, yksi kulmahammas ja kolme väliposkihammasta, eli maitohampaita tulee yhteensä 28. Maitohampaat putoavat keskimäärin päivän iässä. Elimistön oma normaali toiminta tuhoaa maitohampaan juuren ja kruunu putoaa pois. Pysyvistä hampaista yleensä ensin alkavat puhkeamaan maitohampaiden tilalle keskimmäiset yläetuhampaat. Yläetuhampaat puhkeavat keskimäärin päivän iässä. Kulmahampaat puhkeavat keskimäärin päivän iässä, mutta puhkeaminen voi jatkua 10 kk ikään saakka. Yleensä alakulmahampaat puhkeavat ennen yläposkihampaita. Ensimmäinen väliposkihammas puhkeaa päivän iässä, tällä hampaalla ei ole vastaavaa maitohammasta. väliposkihampaat 2 ja 3 puhkeavat noin 150 päivän iässä. Väliposkihammas 4 puhkeaa päivän iässä. Poskihampaat joilla ei ole ollut vastaavaa maitohammasta puhkeavat ykkönen päivän iässä, kakkonen päivän iässä ja vain alaleuassa oleva kolmonen päivän iässä. Yhteensä pysyviä hampaita on 42. Maitohampaiden jääminen paikoilleen pysyvien puhjettua muodostuu ongelmaksi useimmiten pienillä koirilla. Tyypillisesti maitohampaiden jääminen paikoilleen on kulmahampaiden ongelma. Pysyvät yläkulmahampaat puhkeavat ylämaitokulmahampaiden etupuolella. Kun molemmat hampaat ovat yhtä pitkät, pitäisi maitokulmahampaiden irrota. Mikäli ne eivät irtoa, tulee kääntyä eläinlääkärin puoleen. Pysyvät alakulmahampaat puhkeavat alamaitokulmahampaiden sisäpuolelle ja työntävät maitokulmahampaat pois sivullepäin. Kuten yläkulmahampaissa alamaitokulmahampaidenkin tulee irrota viimeistään kun pysyvät hampaat ovat maitohampaiden pituiset. PLAKKI JA HAMMASKIVI Suussa on aina bakteereita. Elimistön omat mekanismit pyrkivät rajoittamaan bakteereiden kasvua ja välttämään infektiota. Mekaanista suojaa tuovat esim. syljen jatkuva virtaus ja ikenen epiteelin jatkuva uudistuminen. Limakalvojen runsas verisuonitus tuo veren puolustukselliset tekijät nopeasti vastustamaan infektiota. Lisäksi syljessä ja iennesteessä on monia bakteereita vastustavia tekijöitä. Hammas peittyy välittömästi puhkeamisensa jälkeen syljen ja ruuansulatuksen glykoproteiineilla, polypeptideillä ja rasvoilla. Plakki hampaan pintaa muodostuu, kun tähän hampaan pintaan muodostuneeseen kerrokseen tarttuu bakteereita. Plakin lisääntyminen johtuu joko jo pinnassa olevien bakteerien lisääntymisestä tai uusien bakteerien tarttumisesta. 3\n5 Kovettuessaan ja kerrostuessaan plakista tulee hammaskiveä. Vaarallisinta on plakin kertyminen ienrajaan ja ienrajan alapuolelle. Plakin vaikutuksesta ien alkaa tulehtua. Lievästi tulehtunut ien punoittaa ja/tai turvottaa, vakavasti tulehtunut ien vuotaa verta. Ikenen tulehdus alkaa nopeasti levitä parodontiitiksi. Parodontiitissa hammasta ympäröivän kiinnityskudos tulehtuu, luuta häviää ja hampaan kiinnitys heikkenee. Lopulta hammas irtoaa ja putoaa pois. Suussa oleva plakki ja hammaskivi toimivat bakteerilähteinä koko elimistölle. Tulehtuneen ikenen pienistä ienhaavoista bakteerit lähtevät helposti verenkiertoon. Suusta lähteneet bakteerit voivat aiheuttaa infektioita muissa elimissä, kuten maksassa ja munuaisissa. Sydämen vajaatoimintaa sairastavalla eläimellä bakteerit voivat tarttua sydänläppiin ja siten pahentaa koiran sairautta. Parodontiitti aiheuttaa koiralle epämukavaa tunnetta suussa, tulehtuneet kudokset ovat kipeitä. Huolellisella kotihoidolla ientulehdus voidaan estää. Parodontiitissa kun luuta on hävinnyt, hoidon tarkoituksena on taudin pahenemisen estäminen. Bakteerit aiheuttavat myös karieksen. Karies on kuitenkin koirilla huomattavasti harvinaisempi kuin ihmisellä. HAMPAIDEN HOITO Päivittäisellä hampaiden harjauksella voidaan poistaa plakki hampaiden pinnoilta ja estää hammaskiven kertymistä. Kun hampaissa on jo hammaskiveä, kannattaa kääntyä eläinlääkärin puoleen. Hammaskiven poiston yhteydessä kartoitetaan hampaiden kunto ja sovitaan tarvittavista jatkotoimenpiteistä. HAMPAIDEN HARJAUS Koiran hampaiden harjaukseen soveltuu parhaiten kolmionmallinen hammasharja. Harjaukseen voi myös käyttää vauvojen pehmeää hammasharjaa. Hampaiden harjauksen opettelu on hyvä aloittaa hampaiden vaihtumisen aikaan 4-5 kuukauden iässä. Pennulle opetetaan ensin huulien nostaminen ja hampaiden koskettelu sormella. Seuraavaksi voi siirtyä suoraan harjan käyttämiseen. Aloitetaan päivittäiset harjaukset muutamasta hampaasta kerrallaan, ulkopinnalta. Kun muutaman hampaan ulkopintojen harjaus sujuu, lisätään harjattavien hampaiden määrää. Kun kaikkien hampaiden ulkopintojen harjaus sujuu, yritetään avata suuta ja harjata myös sisä- ja purupintoja. Kaikissa opetteluvaiheissa kannattaa käyttää makupaloja oppimisen tehostamiseksi. Kun hampaiden harjaus kokonaisuudessaan onnistuu, kannattaa harjauksen tehostamiseksi ottaa käyttöön koirien hammastahna. Koirien hammastahnassa on hiovia ainesosia, jotka auttavat plakin poistamisessa. Ihmisten hammastahna ei sovellu koirille voimakkaan vaahtoamisen ja korkean fluoripitoisuutensa vuoksi. Koira käytännössä syö suurimman osan hammastahnasta ja liiasta fluorista voi tulla ongelmia. Hammastahna kannattaa ensimmäisillä kerroilla puristaa syvälle hammasharjan harjaksien sisään, jottei koira saa heti nuoltua kaikkea pois. Vanhemmalle koiralle opetettaessa hampaiden harjausta voi olla helpompi aloittaa hampaiden harjaus sormen ympärille kiedotulla sideharsolla. Kun koira antaa sideharsolla harjata hampaita, voi siirtyä sormihammasharjaan ja sitten vasta normaaliin hammasharjaan. Hampaita tulee harjata päivittäin. 4\n6 MUITA APUKEINOJA HAMPAIDEN KUNNON YLLÄPIDOSSA Päivittäistä hampaiden harjausta voittanutta plakin poistajaa ei ole! Mikäli päivittäinen hampaiden harjaus ei onnistu, apua voi löytyä esim. koiran pureskeluaktiviteetin lisäämisestä tai kemiallisista plakin poistajista. Hill s t/d on terapeuttinen ruoka hammaskiven estoon. Tämän ruoan syöttäminen koiralle vähentää plakin ja hammaskiven muodostumista. Ruokapalan koko on suuri, pienille koirille on oma pienempi (t/d mini). Kun hammas painuu ruokapalaan, yhdensuuntainen kuiturakenne ja hidas ruokapalan rikkoutuminen aikaansaavat puhdistavan vaikutuksen. Bugadog entsyymigeeli on tarkoitettu levitettäväksi hampaisiin. Geelin sisältämät entsyymit liuottavat plakkia. Suositeltavia puruleluja ovat naudan nahasta valmistetut puruluut. Chews koirille (alle 30 kg ja yli 30 kg) on naudan nahasta tehtyjä puruluita, joihin on lisätty kemiallinen plakin poistaja. Puruluun entsyymit ovat samoja entsyymeitä, joita normaalissa syljessä on tappamassa bakteereita. 5\n7 Mätsärin BIS-kuusikko, ykkönen kuvassa oikealla. Match Show Kirsi Jankkila SAPY ry:n Match Show järjestettiin Hämeenlinnassa sunnuntaina Tuulisesta päivästä huolimatta City Marketin parkkipaikalle kerääntyi odotuksia enemmän koiria omistajineen kisaamaan ja katselemaan. Mätsärissä järjestettiin omat luokkansa pennuille, pienille sekä suurille koirille. Lisäksi järjestettiin lapsi ja koira -kilpailu. Kaikissa luokissa oli mukavasti osanottajia. Jokaisessa luokassa, lapsi ja koira -kisaa lukuunottamatta, käytiin ensi parikilpailu, jossa parempi parista sai punaisen, ja toiseksi tullut sinisen nauhan. Tämän jälkeen joka luokassa kaikista sinisistä ja kaikista punaisista valittiin neljä parasta. Voittajat näistä pääsivät BIS-kehään. Saksanpystykorvia oli myös mätsärikisaajissa mukana. Pienissä koirissa Mittelspitzejä oli mukana kaikkiaan viisi, ja lisäksi pentuluokassa kisasi Pomeranian. Pomeranian sijoittui hienosti sinisten pentujen ykköseksi ja BIS-3:ksi. Allekirjoittanut pääsi Nemo-mittelin kanssa BIS-6-sijalle, koska harmillisesti pienten sinisten voittaja oli kerennyt jo poistua paikalta BIS-kehän alkaessa. Näin luokassa toiseksi sijoittunut, eli tässä tapauksessa me, sai heidän paikkansa kehässä. Päivä oli kovasta tuulesta huolimatta oikein mukava. Odotan itse innolla syyskuun mätsiä ja spitz showta, niin järjestelyissä mukana oloa kuin itse kisaamista. Ilmoittautumisjono oli pitkä jo ennen virallista aloitusta. 6\n9 Ksylitolimyrkytys Copyright Eläinlääkäri.fi Koira on herkkä ksylitolimyrkytykselle ja sen vuoksi kaikki ksylitolia sisältävät ruokaaineet tulee pitää poissa koiran ulottuvilta. Ksylitoli aiheuttaa koiran elimistössä veren sokeritason alenemisen eli hypoglykemian. Myrkytyksen aiheuttavan ksylitolin määrä on vaihteleva, koska se riippuu lemmikin painosta. Pienelle koiralle jo muutama ksylitolia sisältävä purukumityyny voi aiheuttaa myrkytyksen. Mikäli koira on juuri syönyt ksylitolia: 1. Ensiapuna voidaan koira yrittää oksettaa. Katso ohjeet ensiapuosion kohdasta oksettaminen. 2. Tämän jälkeen koiralle annetaan sokeria. Sokeria tulee antaa runsaasti esim. 2-3 ruokalusikallista 10 kg koiralle. Sokeri on helpompi antaa siirapin tai hunajan muodossa, koska se voidaan laittaa huulille, josta koira sen itse nuolee. Jos koira ei itse nuole hunajaa/siirappia, voidaan sokeri liuottaa veteen ja antaa pienen ruiskun tai pipetin avulla suoraan suuhun. 3. Otetaan yhteyttä eläinlääkäriin. Eläinlääkärille lähtöä ei saa viivytellä. 4. Sokerin antoa jatketaan 20 min välein kunnes päästään eläinlääkäriin. Mikäli koira on syönyt ksylitolia ja tapahtumasta on yli 30 min: 1. Koiralle annetaan sokeria. Sokeria tulee antaa runsaasti esim. 2-3 ruokalusikallista 10 kg koiralle. Sokeri on helpompi antaa esimerkiksi siirapin tai hunajan muodossa, koska se voidaan laittaa huulille, josta koira sen itse nuolee. Jos koira ei itse nuole hunajaa/siirappia, voidaan sokeri liuottaa veteen ja antaa pienen ruiskun tai pipetin avulla suoraan suuhun. 2. Otetaan yhteyttä eläinlääkäriin. Eläinlääkärille lähtöä ei saa viivytellä. 3. Sokerin antoa jatketaan 20 min välein kunnes päästään eläinlääkäriin. Mikäli koira on syönyt ksylitolia ja on tajuton: Mikäli koira on tajuton eikä pysty nielemään, ei pakolla kannata syöttää mitään tai oksettaa, vaan koira on saatava välittömästi eläinlääkäriin. 8\n10 Mitteliformulat vauhdissa Kirsi Jankkila Toukokuun päivä järjestettiin Hyvinkään Sveitsin vinttikoiraradalla RotuRacekoirajuoksukilpailu. Kisa on neljän koiran joukkueissa juostava kilpailu, jossa koirat juoksevat yksi kerrallaan 80 metrin pituisen matkan, joko vieheen perässä tai omistajan houkutellessa maalilinjalla. Joukkueen koirien ajoista nopein ja hitain tiputetaan pois, ja kaksi keskimmäistä lasketaan yhteen. Näin saadaan joukkueelle kisa-aika. Joukkueet muodostetaan neljästä samanrotuisesta tai neljästä sekarotuisesta, saman säkäluokan koirasta. Kisassa palkitaan nopeimmat joukkue- ja yksilösuoritukset sekä lisäksi paras joukkueen nimi, parhaiten pukeutunut joukkue ja parhaiten toisiaan kannustava joukkue. Tärkeintä ei siis ole se että koira juoksee nopeasti vaan että kaikilla, niin koirilla kuin omistajillakin on hauskaa yhdessä. Kisan ainoa Mittelspitz-joukkue juoksi kauniina helteisenä lauantaina kovaa kyytiä radalla Mini-koirissa. Minijoukkueita oli kaikkiaan 46, joista joukkueemme Spitzland Grand Prix sijoittui hienosti 24. sijalle. Formula-henkisesti sonnustautuneeseen joukkueeseemme kuuluivat Sanna Pajusaari ja Vekku, Nea Lahti ja Hippu, Siru Rajala ja Muska sekä Kirsi Jankkila ja Nemo. Kaikkiaan minikoiria joukkueissa oli yhteensä 184 kpl. Mittelit sijoittuivat seuraavasti: Vekku 76. (tulos 9,10), Hippu 84. (9,31), Muska 100. (9,73) ja Nemo 120. (10,53). Meno oli tasaväkistä ja kaikki suoriutuivat juoksusta hienosti. Minien joukkuekisan voiton vei borderterrierit ajalla 15,610, ja nopeimman yksilösuorituksen teki amerikankarvatonterrieri ajalla 7,08. Spitzland Grand Prix -joukkue vasemmalta: Sanna Pajusaari ja Vekku, Nea Lahti ja Hippu, Siru Rajala ja Muska sekä Kirsi Jankkila ja Nemo. 9


Lakea Oy - Hausvise\nTaloushallinnon ohjelmisto nykyaikaan Hausvisen avulla\nPitkään isännöintialalla toimineelle Lakea Oy:lle on tärkeää olla ennen kaikkea luotettava ja osaava kumppani taloyhtiöiden hallituksille, osakkeenomistajille ja asukkaille.\nLakean liiketoimintajohtajan Veikko Jokimäen mukaan Lakean isännöinnin taloushallinnan ohjelmisto vaati selkeää päivitystä: taloushallinnon ja isännöinnin toimet sijaitsivat epäkäytännöllisesti eri ohjelmistoissa, joka puolestaan hankaloitti jokapäiväistä työskentelyä. Näin yritykselle muodostui selkeä tarve päivittää ohjelmistonsa sellaiseen ratkaisuun, joka pystyisi tarjoamaan tarvittavat palvelut yhden ohjelmiston kautta.\nNäihin haasteisiin ratkaisun tarjosi uuden ajan isännöinnin kokonaisjärjestelmä Hausvise.\n– Eri vaihtoehtoja tutkaillessamme Hausvise vakuutti meidät olemalla selkeä, helppokäyttöinen ja nopea järjestelmä moniin kilpailijoihin verrattuna. Lisäksi Hausvise on selkeästi kotimainen vaihtoehto, kertoo Jokimäki.\nValintaa tehdessä vaakakupissa painoi myös Visma Real Estaten pitkä kokemus taloushallinnon ohjelmistoista.\n– Vaikka ohjelmisto itsessään oli suhteellisen nuori, niin uskalsimme lähteä mukaan, sillä tiesimme Visma Real Estaten omaavan vankan aiemman kokemuksen taloushallinnon ohjelmistoista, Jokimäki kuvailee.\nJokimäen mukaan Hausvise tuo Lakean isännöinnin taloushallinnon ohjelmiston nykyaikaan liittämällä isännöintikohteiden taloushallinnon ja isännöinnin ohjelmallisesti samalle alustalle.\nYhteistyö Visma Real Estaten kanssa on Jokimäen mukaan sujunut alusta alkaen mainiosti.\n– Myynnin ja teknisen henkilöstön kanssa yhteistyö sujui erinomaisesti. Käyttöönotossa on ollut paljon työtä suuren kohdemäärän takia, mutta esittämiimme kysymyksiin on aina vastattu nopeasti. Lisäksi pienten ongelmakohtien ratkaisuun on selkeästi löytynyt ammattitaitoa ja resursseja, Jokimäki kehuu.\n– Suosittelemme Visma Real Estatea kumppaniksi. He ovat ratkaisunhakuinen, osaava ja ketterä kotimainen ohjelmistotalo, hän päättää.\nLakean isännöinnin iloisia tiimiläisiä Kokkolan Tankarin majakkasaarella.


ART Ii Biennaali – Wikipedia\nART Ii Biennaali tuottaa ekologisesti kestäviä pohjoisen ympäristö- ja veistotaiteen teoksia Iin kulttuuriperintöalueille sekä Iin taidepuistoon. Joka toinen vuosi (parillisina vuosina) järjestettävän biennaalin organisoijana toimii Taidekeskus KulttuuriKauppila.\nART Ii Biennaalin teokset valmistetaan kymmenessä päivässä taiteilijoiden, assistenttien ja iiläisten voimin. Vuoden 2008 ja 2010 biennaalien teokset on sijoitettu Taidekeskus KulttuuriKauppilan pihapiiriin, Iijoen varrelle sekä Iin Wanhaan Haminaan.\nART Ii Biennaalin yhteydessä järjestetään ART Ii seminaari, jossa ammattitaiteilijat, kuraattorit, taide- ja kulttuurialan edustajat, virkamiehet sekä poliitikot pohtivat yhdessä ympäristö- ja veistotaiteen tilaa ja sen ajankohtaisia asioita. Vuoden 2010 seminaaria ohjasi taidekriitikko ja kuraattori Otso Kantokorpi.\n1 Taiteilijat - ART Ii Biennaali 2008\n2 Taiteilijat - ART Ii Biennaali 2010\nTaiteilijat - ART Ii Biennaali 2008Muokkaa\nVladimir Zorin, Venäjä\nJenni Tieaho, Suomi\nEyglò Hardardòttir, Islanti\nTaiteilijat - ART Ii Biennaali 2010Muokkaa\nLars Vilks, Ruotsi\nHelena Kaikkonen, Suomi\nEgil Martin Kurdøl, Norja\nMaria Panínguak` Kjærulff, Grönlanti\nLinus Ersson, Ruotsi\nMaruyama Yoshiko, Japani\nART Ii Biennaalin kotisivut\nNoudettu kohteesta ”https://fi.wikipedia.org/w/index.php?title=ART_Ii_Biennaali&oldid=14448790”\nViimeksi muokattu 15. marraskuuta 2014 kello 20.03\nSivua on viimeksi muutettu 15. marraskuuta 2014 kello 20.03.